title: Petri Mielonen

text: Ykkösessä Mielonen pelasi yhdeksän ottelua kaudella 1999 ja 20 ottelua kaudella 2001 edustaen MuSaa. Kakkosessa hän edusti MuSaa kausina 1998, 2002 ja 2003 sekä EuPaa kaudella 1999. Kakkosessa Mielonen teki kolme maalia kaudella 1998 ja yhden kaudella 1999.


title: Michaela McManus

text:
Michaela McManus (s. 20. toukokuuta 1983 Warwick, Rhode Island) on yhdysvaltalainen näyttelijä. Hänet tunnetaan mm. TV-sarjasta , jossa hän näytteli apulaissyyttäjä Kim Greylekin roolissa 22 jakson verran vuosina 2008 ja 2009. Tämän jälkeen hänet on nähty TV-sarjoissa Vampyyripäiväkirjat, Vaarallinen totuus, Unelmien kolhimat ja viimeksi David Duchovnyn tähdittämässä sarjassa Aquarius.
McManus on ollut aviossa Mike Danielsin kanssa heinäkuusta 2011 lähtien ja heillä on yksi lapsi.


title: Georgia Turkvision laulukilpailussa

text: Georgia on osallistunut Turkvision laulukilpailuun kolme kertaa, vuonna 2013, 2014 ja 2015.


title: Georgia Turkvision laulukilpailussa

text: Georgia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajiksi valittiin laulajat Eynar Balakişiyev ja Afik Novruzov kappaleella "Qelbini Saf Tut" (Qəlbini Saf Tut). Turkvision laulukilpailun semifinaalissa he eivät kuitenkaan päässeet jatkoon.


title: Georgia Turkvision laulukilpailussa

text: Vuonna 2014 Georgia osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajiksi valittiin laulaja Aysel Mammadova ja Ayla Şiriyeva kappaleella "Tenhayam". Kilpailun semifinaalissa he saivat 141 pistettä, sijoittuivat viimeisiksi, eivätkä päässeet näin finaaliin.


title: Georgia Turkvision laulukilpailussa

text: Georgia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Anar Askerov kappaleella "Tenha yürek". Finaalissa Askerov sai 138 pistettä ja sijoittui kuudenneksitoista.


title: Mika Mäntynen

text: Mika Mäntynen (s. 26. maaliskuuta 1978) on suomalainen jalkapalloilija. Pelipaikaltaan hän oli hyökkääjä.


title: Mika Mäntynen

text: Mäntynen pelasi Jazzissa kaksi Veikkausliigan ottelua kaudella 2002. Ensimmäisen liigaottelunsa hän pelasi 28. huhtikuuta, kun Jazz hävisi kotonaan Jarolle 0–1. Lisäksi Mäntynen pelasi Kakkosessa 15 ottelua ja teki kolme maalia edustaen MuSaa kaudella 2002 ja 14 ottelua tehden yhden maalin edustaen PoPaa kaudella 2003.


title: Hakassia Turkvision laulukilpailussa

text: Hakassia on osallistunut Turkvision laulukilpailuun kahdesti, vuosina 2013 ja 2014.


title: Hakassia Turkvision laulukilpailussa

text: Hakassia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Vladimir Dorju kappaleella "Tus Çirinde". Turkvision laulukilpailun semifinaalissa Dorju ei päässyt jatkoon.


title: Hakassia Turkvision laulukilpailussa

text: Vuonna 2014 Hakassia osallistui jälleen Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Sajiana Saburova kappaleella "Alphaas". Kilpailun semifinaalissa Saburova sai 148 pistettä, jäi sijalle 22., eikä päässyt finaaliin.


title: Irak Turkvision laulukilpailussa

text: Irak on osallistunut Turkvision laulukilpailuun kolme kertaa, vuonna 2013, 2014 ja 2015.


title: Irak Turkvision laulukilpailussa

text: Irak osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ahmet Tuzlu kappaleella "Kerkük’ten Yola Çıkak". Turkvision laulukilpailun semifinaalissa Duzlu ei päässyt jatkoon.


title: Irak Turkvision laulukilpailussa

text: 20. heinäkuuta ilmoitettiin, että Irak osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Ahmet Tuzlu kappaleella "Çal Kalbimi". Kilpailun semifinaalissa Tuzlu sai 155 pistettä, sijoittui kahdeksanneksitoista eikä päässyt finaaliin.


title: Irak Turkvision laulukilpailussa

text: Irak osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Oğuz Sırmalı kappaleella "Serenat". Finaalissa Sırmalı sai 137 pistettä ja sijoittui seitsemänneksitoista.


title: Brian Asbury

text: Brian Keith Asbury (s. 1. lokakuuta 1986 Florida, Miami) on yhdysvaltalainen koripalloilija, pelipaikaltaan iso laitahyökkääjä tai sentteri.


title: Brian Asbury

text: Asbury pelasi kauden 2012–2013 Espanjan pääsarjassa ja Eurocupissa CB Sevillan joukkueessa. Hän on pelannut urallaan myös useissa muissa maissa. Israelin pääsarjassa Asbury on pelannut kolme kautta yltäen parhaimmillaan Hapoel Eilatissa hopealle vuonna 2015.


title: Brian Asbury

text: Asbury pelasi vuodet 2005–2009 yliopistokoripalloa Miamin yliopiston joukkueessa. Asburya ei varattu NBA:han, vaan hän siirtyi ammattilaiseksi Eurooppaan. Hän pelasi Israelissa ensimmäiset kaksi ammattilaiskauttaan 2. korkeimmalla sarjatasolla yltäen jälkimmäisellä kaudella Hapoel Tel Avivissa sarjan toiseksi. Kaudeksi 2011–2012 Asbury siirtyi Elitzur Netanyan joukkueeseen Israelin pääsarjaan. Seuraavan kauden hän pelasi CB Sevillassa Espanjan pääsarjaa ja Eurocupia. EuroCupissa Asbury pelasi noin 19 minuuttia ottelua kohden kirjauttaen keskimäärin 7,7 pistettä, 2,7 levypalloa ja 1,0 riistoa. Espanjan-kautensa jälkeen Asbury palasi Israelin pääsarjaan, tällä kertaa Hapoel Holoniin, josta hän siirtyi yhden kauden jälkeen hetkeksi Brasiliaan ja takaisin Israelin pääsarjaan: kaudella 2014–2015 hän edusti Hapoel Eilatia, joka eteni aina loppuotteluihin saakka taipuen niissä kuitenkin Hapoel Jerusalemille 0–2-otteluvoitoin. Ensimmäisessä loppuottelussa Asbury teki 14 pistettä ja otti kuusi levypalloa. Kauden 2015–2016 Asbury pelasi Ranskan toiseksi korkeimmalla sarjatasolla, ja kesällä 2017 Dominikaanisessa tasavallassa.


title: Brian Asbury

text: Elokuussa 2017 Asbury siirtyi Suomen pääsarjaan, Tampereen Pyrintöön. Asbury oli kauden ajan Pyrinnön avainpelaajia, ja hänen ottelukohtaiset ennätyksensä olivat 34 pistettä ja 19 levypalloa. Tupla-tuplia hän teki runkosarjassa 13 kappaletta ja pudotuspeleissä yhden lisää. Runkosarjan riistotilastossa hänen pallonriistojen keskiarvonsa oli sarjan kolmanneksi korkein. Asburyn parhaiden otteluiden voidaan nähdä ajoittuneen kauden alkupuoliskolle. Pyrintö sijoittui runkosarjassa seitsemänneksi ja putosi pudotuspelien puolivälierissä lopulta mestaruuden vieneelle Kauhajoen Karhulle.


title: Brian Asbury

text: Lokakuussa 2018 Asbury palasi Suomeen tehtyään sopimuksen Kouvoihin.


title: Brian Asbury

text: Pyrinnön valmentaja Sami Toiviainen kuvaili elokuussa 2017 Asburyn olevan monipuolinen iso laitahyökkääjä ja korintekijä.


title: Kabardi-Balkaria Turkvision laulukilpailussa

text: Kabardi-Balkaria on osallistunut Turkvision laulukilpailuun kahdesti, vuosina 2013 ja 2014


text: Kabardi-Balkaria osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Eldar Žanikajev kappaleella "Adamdı bizni atıbız" (Адамды бизни атыбыз). Turkvision laulukilpailun semifinaalissa Žanikajev ei päässyt jatkoon.


text: Vuonna 2014 Kabardi-Balkaria osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Eldar Žanikajev kappaleella "Barama" (Барама). Kilpailun semifinaalissa Žanikajev sai 148 pistettä, jäi sijalle 24., eikä päässyt finaaliin.


title: Karatšai-Tšerkessia Turkvision laulukilpailussa

text: Karatšai-Tšerkessia on osallistunut Turkvision laulukilpailuun kahdesti, vuosina 2013 ja 2014


text: Karatšai-Tšerkessia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Eldar Žanikajev kappaleella "Adamdı bizni atıbız" (Адамды бизни атыбыз). Turkvision laulukilpailun semifinaalissa Žanikajev ei päässyt jatkoon.


text: Vuonna 2014 Karatšai-Tšerkessia osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin jälleen laulaja Eldar Žanikajev kappaleella "Barama" (Барама). Kilpailun semifinaalissa Žanikajev sai 148 pistettä, jäi sijalle 24., eikä päässyt finaaliin.


title: Kokkolan kaupunginkirjasto

text: Kokkolan kaupunginkirjasto () toimii Kokkolassa kuudessa eri toimipisteessä, lähikirjastoa, jotka sijaitsevat Koivuhaassa, Kälviällä, Lohtajalla sekä Ullavan kirkonkylällä että Rahkosessa. Kokkolassa toimii myös yksi kirjastoauto.


title: Kokkolan kaupunginkirjasto

text: Kokkolan kaupunginkirjasto toimi Keski-Pohjanmaan maakunnan maakuntakirjastona vuoden 2017 loppuun asti, jolloin maakuntakirjastot lakkautettiin. Kirjasto sai maakuntakirjastostatuksen tammikuussa vuonna 1995 ja oli yksi kahdesta nuorimmasta Suomen maakuntakirjastosta Hämeenlinnan ohella.


title: Kokkolan kaupunginkirjasto

text: Kaupunginkirjasto ylläpitää pääkirjastossa Chydenica-kotiseutukokoelmaa, johon kirjasto hankkii pääasiassa Kokkolaa koskevaa aineistoa ja valikoiden muuta Keski-Pohjanmaata käsittelevää aineistoa.


title: Stereopony

text: Stereopony tai Stereo Pony () on japanilainen pop rock -yhtye. Se perustettiin Okinawaan vuonna 2007 ja se hajosi vuonna 2012.


title: Stereopony

text: Kolmesta teini-ikäisestä tytöstä koostuva yhtye teki ensiesiintymisensä musiikkia esittävän radioasema Tokyo FM:n ohjelmassa School of Lock!. Heidän kappaleensa ”Hitohira no Hanabira” oli animesarja "Bleachin" 17. loppumusiikki. Yhtyeen ensimmäinen single julkaistiin 5. marraskuuta 2008, ja se nousi viikoittaisen Oricon-listan 25. sijalle. He esittivät myös ”Namida no Mukōn”, "Kidō senshi Gundam 00" -animesarjan toisen kauden tunnuskappaleen. Single ”I do it”, joka julkaistiin 22. huhtikuuta 2009, valmistettiin yhteistyössä japanilaisen laulaja Yuin kanssa.


title: Anders-kirjastot

text: Anders-kirjastot on Keski-Pohjanmaan kirjastojen yhteinen kirjastokimppa. Kimppa aloitti toimintansa vuonna 2007. Kimpan muodostivat Kokkolan kaupunginkirjasto, Halsuan, Himangan, Kannuksen, Kaustisen, Kälviän, Lestijärven, Lohtajan, Toholammin sekä Ullavan kunnankirjastot. Himangan kunnankirjasto erosi Anders-kirjastokimpasta ja liittyi Tiekkö-kirjastokimppaan lokakuussa 2014.


title: Anders-kirjastot

text: Anders-kirjastoihin kuuluvat


title: Kazakstan Turkvision laulukilpailussa

text: Kazakstan on osallistunut Turkvision laulukilpailuun kolme kertaa, vuonna 2013, 2014 ja 2015.


title: Kazakstan Turkvision laulukilpailussa

text: Kazakstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Rin'go kappaleella "Birlikpen Alğa" (Бірлікпен алға). Turkvision laulukilpailun semifinaalissa Rin'go pääsi jatkoon ja sijoittui finaalissa yhdeksänneksi 178 pisteellä.


title: Kazakstan Turkvision laulukilpailussa

text: 20. heinäkuuta 2014 ilmoitettiin että Kazakstan osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Žanar Dugalova kappaleella "Izin Korem" (Ізін көрем). Kilpailun semifinaalissa Dugalova sai 198 pistettä, sijoittui kolmanneksi ja pääsi finaaliin. Finaalissa hän voitti Kazakstanille ensimmäisen voiton 225 pisteellä.


title: Kazakstan Turkvision laulukilpailussa

text: Kazakstan osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Orda kappaleella "Olay Emes". Finaalissa Orda sai 185 pistettä ja sijoittui toiseksi.


title: Kazakstan Turkvision laulukilpailussa

text: Kazakstan osallistuu uudelleen vuoden 2017 kilpailuun, joka järjestetään maan pääkaupungissa Astanassa. Edustajaksi on valittu Dimaš Qudajbergen.


title: Nitrobentsaldehydi

text: Nitrobentsaldehydi voi viitata johonkin seuraavista orgaanisesta yhdisteestä:


title: South Pacific (elokuva)

text: South Pacific on samannimiseen musikaalinäytelmään perustuva yhdysvaltalainen musikaalielokuva vuodelta 1958. Musikaali puolestaan perustuu James A. Michenerin romaaniin "Tales of the South Pacific". Elokuvan on ohjannut näyttämömusikaalin libretisti Joshua Logan, ja sen pääosia näyttelevät Rossano Brazzi, Mitzi Gaynor, John Kerr, Juanita Hall, France Nuyen ja Ray Walston.


title: South Pacific (elokuva)

text: Kriitikko Leonard Maltinin mielestä musikaalin elokuvasovituksesta puuttuvat mukaansa tempaavat henkilöhahmot, eivätkä Tyynenmeren maisemakuvatkaan ole hänestä järin loisteliaita. Hän antoi elokuvalle kaksi ja puoli tähteä neljästä. Sen sijaan "The New York Timesin" kriitikot valitsivat "South Pacificin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Fenyleenidiamiini

text: Fenyleenidiamiini voi viitata johonkin seuraavista orgaanisesta yhdisteestä:


title: Kemerovon alue Turkvision laulukilpailussa

text: Kemerovon alue on osallistunut Turkvision laulukilpailuun kerran, vuonna 2013.


text: Kemerovon alue osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Çildiz Tannakeşeva kappaleella "Şoriyakun Ünü". Turkvision laulukilpailun semifinaalissa Tannakeşeva ei päässyt jatkoon.


title: Hydroksiasetofenoni

text: Hydroksiasetofenoni voi viitata johonkin seuraavista orgaanisesta yhdisteestä:


title: Lanaudière

text: Lanaudière on hallinnollinen alue Quebecin provinssissa, Kanadassa. Lanaudièren hallintoalueen pinta-ala on 12 423 neliökilometriä ja väkiluku 494 796 (2016), toisen lähteen mukaan 502 152. Alueen hallintokeskus on Jolietten kaupunki (20 484 as., 2016), joka sijaitsee noin 60 kilometriä Montrealista koilliseen. Hallintoalueen suurimpia kaupunkeja ovat Terrebonne (111 575 as.), Repentigny ja Mascouche.


title: Luettelo diplomaattisista edustustoista Intiassa

text: Tämä on luettelo diplomaattisista edustustoista Intiassa. Tällä hetkellä New Delhissä on 151 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner").Lisäksi lisäksi Intiassa on 254 konsulaattia ja 18 muuta edustustoa.


title: Yank Crime

text: Yank Crime on kalifornialaisen post-hardcore bändin toinen ja viimeinen albumi, jonka julkaisi Interscope Records vuonna 1994. Albumin kansikuvan piirsi bändin laulaja/kitaristi Rick Froberg. Bändi piti kiertueen julkaisun jälkeen, jonka jälkeen bändi lopetti toimintansa.


title: Yank Crime

text: Albumia pidetään merkittävänä emo-albumina ja siinä on vaikutteita math rockista.


title: Posteljooni (muumit)

text: Posteljooni on kuvitteellinen hahmo japanilais-suomalais-hollantilaisena yhteistyönä tehdyssä animaatiosarjassa Muumilaakson tarinoita.


title: Posteljooni (muumit)

text: Posteljooni on Muumilaakson tarinoissa esiintyvä hahmo. Hänet tunnistaa ruskeista, tuuheista viiksistä, postilaukusta, sinisestä takista -ja housuista, sekä oranssista karvalakista. Ensiesiintymisensä hän tekee sarjan jaksossa "Pikkuruiset vieraat" (jakso nro. 6). Siinä hän on tuomassa kirjettä Muumeille Mymmeliltä, mutta putoaa ennen sitä Pikku Myyn tekemään ansakuoppaan. Lisäksi hän esiintyy jaksossa "Taikurin taika" etsimässä Muumimamman kadonnutta käsilaukkua sekä laukun löytymisen kunniaksi järjestetyissä juhlissa, sensuroidussa jaksossa Muumit ja taistelu merirosvoa vastaan sekä jaksoissa "Jenni-täti on miljonääri", "Jysähdyksiä yössä", "Salaperäistä ilotulitusta", "Muumitalvi" ja "Joulutarina". Posteljooni on Poliisimestarin ohella yksi harvoista, jolla on virallinen ammatti Muumilaaksossa.


title: Posteljooni (muumit)

text: Hänen ääninäyttelijänsa Yleisradion dubbauksessa oli muissa jaksoissa Matti Ruohola ja Ilkka Merivaara jaksoissa 86 ja 87. Uudessa MTV:n dubbauksessa Posteljoonia näyttelee Markus Bäckman.


title: Sunrise Avenuen diskografia

text: Sunrise Avenue on suomalainen poprock-yhtye, joka on julkaissut neljä studioalbumia, ja viides julkaistaan vuonna 2017.


title: Sunrise Avenuen diskografia

text: " "Suomen listasijoitukset Suomen viralliselta singlelistalta (Single Top 20), Rumba-lehden Top 50 Hitit (Rumba Top 50) (viimeinen julkaisu joulukuussa 2007), Suomen virallinen latauslista (Digi Top 20) (2007->), Suomen Radiolistasta (Radio Top 10) (ennen vuotta 2008) ja Suomen suosituimmat (Music Control/Radio Monitor -radiolista) (Radio Top 20) (2008->).


title: Alois II

text: Alois II (koko nimi "Aloys Maria Josef Johann Baptista Joachim Philipp Nerius", 26. toukokuuta 1796 – 12. marraskuuta 1858) oli Liechtensteinin ruhtinas vuodesta 1836 kuolemaansa asti vuonna 1858.


title: Alois II

text: Alois II jatkoi isänsä ja isoisänsä aloittamia uudistuksia, ja uudisti myös Liechtensteinin hallintoa. Hän perusti ruhtinaskunnan ensimmäisen maatalousopiston. Ennen hallituskauttaan hän vaikutti Wienin maatalousseurassa. Hän rakennutti palmuhuoneen Eisgrubin linnaan.


title: Alois II

text: Alois II oli poliittisesti konservatiivi. Muun Euroopan mullistuessa vuonna 1848 hän suostui hiukan liberaalimpaan perustuslakiin, mutta palautti itsevaltaisen hallintomallin kolme vuotta myöhemmin.


title: Montrealin alue

text: Montrealin alue () on hallinnollinen alue Quebecin provinssissa, Kanadassa. Alueen pinta-ala on 499 neliökilometriä ja väkiluku 1 942 044 (2016), toisen lähteen mukaan 2 014 221. Alueen hallintokeskus on Montrealin kaupunki (1 704 694 as., 2016).


title: Luettelo diplomaattisista edustustoista Singaporessa

text: Tämä on luettelo Singaporen diplomaattisista edustustoista. Tällä hetkellä Singaporessa on 69 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi "High commissioner"), useiden ulkomaisen konsuliedustustoja ja 11 kansainvälistä järjestön edustustoja. Useiden maiden suurlähettiläät ovat akkreditoitu muista maista lähinnä Kuala Lumpurista, Jakartasta ja Pekingistä


title: Designing a Nervous Breakdown

text: Designing a Nervous Breakdown on kansasilaisen emo-yhtyeen The Anniversaryn debyyttialbumi, jonka julkaisi Vagrant Records


title: Gösta Bohman

text: Bo Gösta Bohman (15. tammikuuta 1911 Tukholma – 12. elokuuta 1997 Tukholma) oli ruotsalainen poliitikko. Hän oli kansanedustajana 1958–1991 ja toimi talousministerinä 1976–1978. Hän oli Maltillisen kokoomuksen puheenjohtaja 1970–1981. Koulutukseltaan Bohman oli oikeustieteen kandidaatti Tukholman yliopistosta.


title: Lone Star (vuoden 1996 elokuva)

text: Lone Star on John Saylesin käsikirjoittama ja ohjaama yhdysvaltalainen draamaelokuva vuodelta 1996. Meksikon rajalle Texasiin sijoittuvan murhamysteerin pääosia näyttelevät Chris Cooper, Kris Kristofferson, Matthew McConaughey ja Elizabeth Peña. Yli 50 roolin ensemblessa nähdään muitakin huippunäyttelijöitä.


title: Lone Star (vuoden 1996 elokuva)

text: Autiomaasta läheltä Meksikon rajaa löytyy luuranko ja sen viereltä sheriffintähti ja vapaamuurarien sormus. Paikallinen sheriffi Sam Deeds (Cooper) epäilee jäännösten kuuluvan kaikkien vihaamalle edeltäjälleen Charlie Wadelle (Kristofferson), joka katosi yli 30 vuotta aiemmin. Sam epäilee, että Waden on murhannut hänen isänsä Buddy Deeds (McConaughey) periäkseen tältä sheriffin viran. Tutkiessaan tapausta Deeds kohtaa nuoruuden rakastettunsa, nyt opettajana toimivan Pilar Cruzin (Peña). Deedsille alkaa paljastua yhä vain uusia salaisuuksia menneisyydestä.


title: Lone Star (vuoden 1996 elokuva)

text: Ensi-ilta-arvioissa "Lone Star" sai enimmäkseen suopeita kommentteja, joskin eräät kriitikot syyttivät Saylesin tyyliä liian kirjalliseksi ja ohjausta pysähtyneeksi.


title: Lone Star (vuoden 1996 elokuva)

text: Sayles sai alkuperäiskäsikirjoituksestaan Oscar-ehdokkuuden ja Elizabeth Peña roolistaan Independent Spirit -palkinnon.


title: Lone Star (vuoden 1996 elokuva)

text: "The New York Timesin" kriitikot valitsivat "Lone Starin" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Jemenin juutalaiset

text: Jemenin juutalaiset ovat juutalaisia, jotka asuvat tai ovat asuneet Jemenissä, tai ovat Jemenin juutalaisyhteisön jälkeläisiä. 1940- ja 1950-luvun vaihteessa suurin osa yhteisöstä muutti Israeliin jouduttuaan muslimien vainoamiksi. Perimätiedon mukaan juutalaiset saapuivat Jemenin alueelle jo kuningas Salomon aikoihin.


title: Jemenin juutalaiset

text: Tutkimuksissa Jemenin juutalaisilla on todettu geneettisiä yhtäläisyyksiä muiden juutalaisryhmien kanssa, ja isälinjat näyttäisivät olevan lähtöisin samasta lähi-itäisestä väestöstä.


title: Laurentides

text: Laurentides on hallinnollinen alue Quebecin provinssissa, Kanadassa. Alueen pinta-ala on 20 546 tai 20 779 neliökilometriä ja väkiluku 589 400 (2016).


title: Laurentides

text: Hallintoalueen keskus ja suurin kaupunki on Saint-Jérômen kaupunki (74 346 as., 2016), joka sijaitsee 40 kilometriä Montrealista luoteeseen. Muista hallintoalueen kaupungeista mainittakoon Saint-Eustache, Boisbriand, Sainte-Thérèse, Blainville ja Mirabel.


title: Rantaraitti (täsmennyssivu)

text: Rantaraitti viittaa seuraaviin:


title: Holmium(III)kloridi

text: Holmium(III)kloridi (tai "holmiumtrikloridi") on alkuaine holmiumin epäorgaaninen yhdiste kloorin kanssa, jossa kloori esiintyy hapetusluvulla −I ja holmium +III. Näin muodostuva yhdiste on HoCl. Se on hygroskooppinen kiinteä aine joka muodostaa kirkkaankeltaisia kiteitä, joiden kiderakenne on monokliininen ja samankaltainen kuin yttrium(III)kloridilla (YCl). Yhdiste liukenee veteen ja sillä on myös kidevedellinen muoto HoCl·6HO.


title: Holmium(III)kloridi

text: Holmiumkloridia voidaan valmistaa holmiumoksidista ammoniumkloridin avulla 200–250 °C lämpötilassa seuraavasti:


title: Holmium(III)kloridi

text: tai käsittelemällä holmiummetallin lastuja kaasumaisella vetykloridilla:


title: Stora mossenin metroasema

text: Stora mossenin metroasema () on Tukholman metron vihreän linjan asema Stora Mossenin kaupunginosassa. Asemalta kulkevat linjat 17 (Åkeshov–Skarpnäck) ja 19 (Hässelby strand–Hagsätra). Se on yksi metron matkustajamääriltään pienimmistä asemista.


title: Stora mossenin metroasema

text: Asema sijaitsee Alvikin ja Abrahamsbergin metroasemien välissä, yhdeksän kilometrin päässä Slussenin metroasemasta.


title: L’Argentière-la-Bessée

text:
L’Argentière-la-Bessée on kunta Ranskan kaakkoisosassa Hautes-Alpesin departementissa Provence-Alpes-Côte d’Azurin alueella. Se sijaitsee Écrinsin kansallispuiston alueella.
Kunnan alueella on ollut hopeakaivoksia jo roomalaisten ajoista alkaen. Hopeasta kunta on saanut nimensäkin, sillä keskiajalla kaivostoiminnan vilkastuttua se sai nimekseen "Castrum Argenterie". Kaivostoiminta loppui 1900-luvun alkupuolella. Nykyään kaivoksia on kunnostettu ja kaivosmuseossa voi tutustua entisajan kaivostoimintaan. Kunnassa on ollut myös alumiiniteollisuutta, mutta Pechiney-yhtiö lopetti tehtaan vuonna 1985. Nykyään kunta onkin panostanut matkailutoimintaan. Kunnan tärkeimpiä nähtävyyksiä on Saint-Jeanin kappeli.


title: Elokuun valaat

text: Elokuun valaat ("The Whales of August") on Lindsay Andersonin ohjaama yhdysvaltalainen draamaelokuva vuodelta 1987. Kahden iäkkään sisaruksen kenties viimeisestä yhteisestä kesästä kertova tarina perustuu David Berryn näytelmään, josta kirjailija itse teki elokuvasovituksen. Sisarusten rooleissa nähdään Bette Davis ja Lillian Gish ja muissa päärooleissa Vincent Price, Ann Sothern, Tisha Doughty ja Harry Carey Jr.


title: Elokuun valaat

text: Elokuva jäi Lillian Gishin ja Ann Sothernin viimeiseksi roolityöksi ja brittiohjaaja Lindsay Andersonin toiseksi viimeiseksi ohjaukseksi.


title: Elokuun valaat

text: "Elokuun valaat" kuvattiin Mainen osavaltion Cliff Islandilla.


title: Elokuun valaat

text: Davisin ja Gishin odotettiin saavan rooleistaan Oscar-ehdokkuudet, mutta vain Ann Sothern oli ehdolla sivuosastaan. Elokuva esitettiin kilpailusarjan ulkopuolella Cannesin elokuvajuhlilla 1987, jossa näytökseen osallistunut Lillian Gish sai kymmenen minuutin suosionosoitukset.


title: Elokuun valaat

text: "The New York Timesin" kriitikot valitsivat "Elokuun valaat" vuonna 2004 yhdeksi kaikkien aikojen tuhannesta parhaasta elokuvasta maailmassa. "Video-oppaassa" vuodelta 1994 Esko Rautakorpi piti tarinaa charmikkaana ja elämänmyönteisenä, joskin hieman teatterimaisena. Hän antoi elokuvalle neljä tähteä viidestä, mikä vastaa sanallista arviota ”erinomainen”.


title: Outaouais

text: Outaouais on hallinnollinen alue Quebecin provinssissa Kanadassa. Hallinnollisen alueen pinta-ala on 30 809 neliökilometriä ja väkiluku 382 604 (2016).


title: Outaouais

text: Qutaouaisin hallintokeskus on Gatineaun kaupunki (276 245 as, 2016).


title: Mariatorgetin metroasema

text: Mariatorgetin metroasema () on Tukholman metron punaisen linjan asema Södermalmin kaupunginosassa Slussenin ja Zinkensdammin metroasemien välissä. Asemalta kulkevat junat 13 (Ropsten–Norsborg) ja 14 (Mörby centrum–Fruängen).


title: Chéri

text: Chéri ("Chéri", 1920) on ranskalaisen kirjailijan Coletten romaani vuodelta 1920. Kirjan on julkaissut Eeva Lauran suomentamana Kustannustalo vuonna 1946 ja Marja Haapion suomentamana Gummerus vuonna 2000.


title: Chéri

text: "Chéri" on Coletten tunnetuimpia teoksia. Hän käsittelee kirjassa juoruja herättänyttä suhdettaan poikapuoleensa Bertrand de Jouveneliin. Päähenkilöiksi hän valitsee jo uransa päättäneen ikääntyvän kurtisaanin Léan ja hemmotellun nuorukaisen Chérin. Tarina jatkuu vielä Coletten teoksessa "Chérin loppu" ("La Fin de Chéri", 1926).


title: Tilhet, pajut ja muut

text: Tilhet, pajut ja muut on suomalainen vuonna 2011 perustettu suomenkielistä folk-pop-tyylistä musiikkia esittävä yhtye. Yhtye julkaisi ensimmäisen albuminsa tammikuussa 2016. Toisen albuminsa se julkaisi syksyllä 2017.


title: Tilhet, pajut ja muut

text: Anna-Sofia Tuominen ja yhtyeen kappaleet kirjoittava Juho Hoikka tapasivat toisensa Turussa kesällä 2010 ja varsinaisesti Tilhet, pajut ja muut -yhtye perustettiin vuonna 2011. Yhtye julkaisi esikoissinglenä ”Schwarzwald” omakustanteisesti keväällä 2013. Kappale sai muutamia soittokertoja Yleisradion eri radiokanavien musiikin erikoisohjelmissa.


title: Tilhet, pajut ja muut

text: Yhtye solmi levytyssopimuksen Suomen Musiikki -levy-yhtiön kanssa tammikuussa 2014. Sampo Haapaniemen tuottaman esikoisalbumin äänitykset aloitettiin maaliskuussa 2014. Albumin ensimmäinen single ”Puuhevonen” julkaistiin 6. helmikuuta 2015. Kappale nostettiin muun muassa Radio Suomen ja Radio Novan soittolistoille. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä. Seuraava single, ”Vielä nuori”, julkaistiin 12. kesäkuuta 2015. Esikoisalbumi "Tilhet, pajut ja muut" julkaistiin tammikuussa 2016, vaikka se oli valmistunut jo edellisenä kesänä. Ennen albumia siltä julkaistiin 14. tammikuuta 2016 kolmas single, ”Lintusaari”. Elokuussa julkaistiin vielä neljäs single, ”Täällä kaukana”. Helsingin Sanomat kirjoitti levyarviossaan Tilhien, pajujen ja muiden ”palauttaneen lämmön musiikkiin” ja antoi albumille neljä tähteä.


title: Tilhet, pajut ja muut

text: Toisen albumin työstäminen alkoi syyskuussa 2016 ja varsinaiset äänitykset marraskuussa 2016. Itse albumi julkaistiin 8. syyskuuta 2017. Albumilta julkaistiin ennen sen julkaisua singlet ”Jos lähdenkin huomenna” 3. toukokuuta 2017 ja ”Kaikki liikkuu eteenpäin” 23. elokuuta 2017.


title: Montérégie

text: Montérégie on hallinnollinen alue Quebecin provinssissa, Kanadassa. Sen eteläpuolella sijaitsee Yhdysvallat. Montérégien hallintoalueen pinta-ala on runsas 11 100 neliökilometriä ja väkiluku runsas 1,5 miljoonaa (2016).


title: Montérégie

text: Montérégien tärkein hallintokeskus on Montrealin itäpuolella (Saint Lawrence -joen itärannalla) sijaitseva Longueuilin kaupunki (239 700 as., 2016). Hallintoalueen muista kaupungeista mainittakoon Boucherville, Brossard, Granby, Salaberry-de-Valleyfield, Saint-Jean-sur-Richelieu, Saint-Hyacinthe, Sorel-Tracy, ja Vaudreuil-Dorion.


title: Centre-du-Québec

text: Centre-du-Québec on hallinnollinen alue Quebecin provinssissa, Kanadassa. Hallinnollisen alueen pinta-ala on 6 930 neliökilometriä ja väkiluku 242 399 (2016).


title: Centre-du-Québec

text: Centre-du-Québecin hallintokeskus on Drummondvillen kaupunki (75 423 as., 2016).


title: Juhana I Josef

text: Juhana I Josef (koko nimi "Johann Baptist Josef Adam Johann Nepomuk Aloys Franz de Paula" 26. kesäkuuta 1760 – 20. huhtikuuta 1836) oli Liechtensteinin ruhtinas vuodesta 1805 kuolemaansa asti vuonna 1836, eli yli 30 vuoden ajan.


title: Juhana I Josef

text: Juhana I Josef lähti nuorena sotilasuralle ja osallistui Napoleonin sotiin. Vuonna 1810 hän lopetti sotilasuran ja siitä lähtien keskittyi maansa taloudellisten olojen parantamiseen. Hänen hallintokaudellaan Liechtenstein hyväksyttiin Reinin liittoon ja Saksan liittoon, mikä pohjusti maan tunnustamista itsenäiseksi valtioksi.


title: Rantaraitti (Espoo)

text: Rantaraitti () on jalankulku- ja pyöräilyreitti, joka kulkee Espoossa pitkin Suomenlahden rantaa. Rantaraittia on valmiina noin 40 kilometriä.


title: Rantaraitti (Espoo)

text: Suurin osa Rantaraitista on hyvin lähellä merenrantaa. Joissain paikoissa reitti loittoaa rannasta vähäliikenteisille kaduille, koska sillä kohtaa rannassa on yksityisiä maita. Rantaraitin alkupää on lähellä Helsingin rajaa Laajalahdessa, josta se jatkuu Otaniemen, Tapiolan, Westendin, Haukilahden, Matinkylän, Nuottaniemen, Kaitaan, Soukan ja Espoonlahden kautta Saunalahteen, lähelle Kirkkonummen rajaa.


title: Rantaraitti (Espoo)

text: Espoon kaupunki järjesti vuonna 2008 toukokuun alun ja syyskuun lopun välillä rantaraitinpatikoinnin, joka julisti kaupungin 550-vuotisjuhlaa. Rantaraitinpatikoijien oli määrä kulkeä läpi koko reitti. Reitin varrella oli kaksitoista rantakahvilaa välipisteinä, joissa osallistujat saattoivat leimata Rantaraitti-passinsa ja saada palkinnon suorituksestaan täyttynyttä passia vastaan.


title: Rantaraitti (Espoo)

text: Rantaraittia on tarkoitus jatkaa vielä noin kymmenen kilometriä, kunhan alueen kaavoitus valmistuu. Reitin varrella on noin sata luonto-, kulttuurihistoria-, rakennus- ja entisajan rannikkoelämästä kertovaa kohdetta.


title: Rantaraitti (Espoo)

text: Rantaraitti sai vuonna 2003 kunniamaininnan Suomen kuntatekniikan yhdistys SKTY ry:n vuosittain myöntämän Kuntatekniikan saavutus -tunnustuksen myöntämisen yhteydessä.


title: Rites of Spring (albumi)

text: Rites of Spring on samannimisen post-hardcore yhtyeen, Rites of Springin debyyttialbumi, joka julkaistiin vuoden 1985 tammikuussa Dischordin kautta. Albumi oli paljon melankolisempi kuin monet muut post-hardcore -albumit ja sitä pidetään "emo-musiikiin esi-isänä".


title: Rites of Spring (albumi)

text: Rites of Spring oli yksi Nirvanan Kurt Cobainin lempialbumeista.


title: Riku Rönnholm

text: Riku Mikko Rönnholm (s. 6. helmikuuta 1970) on Iitin kunnanjohtaja, joka on hoitanut virkaa vuodesta 2014. Rönnholm on ammatiltaan varatuomari, ja on aikaisemmin työskennellyt erilaisissa lakimiestehtävissä.


title: Riku Rönnholm

text: Rönnholmin isä on SDP:n entinen kansanedustaja ja europarlamentaarikko Mikko Rönnholm ja veli SDP:n puoluesihteeri Antton Rönnholm.


title: Holidair Airways

text: Holidair Airways oli kanadalainen tilauslentoyhtiö. Se perustettiin vuonna 1987 ja lopetti toimintansa toukokuussa 1990.


title: Holidair Airways

text: Holidair Airwaysin perusti vuonna 1987 torontolainen Travel ’N’ Save -holdingyhtiö. Holidairin kotipaikaksi tuli Edmonton. Yhtiö pyrki aloittamaan lennot joulukuun 1988 puolivälissä, mutta kohtasi ongelmia ensimmäisen Douglas DC-8 -koneensa hankkimisessa. Niinpä se joutui vuokraamaan ensimmäisille lennoilleen wet lease -sopimuksilla koneet (Boeing 727 ja Lockheed TriStar) ja miehistöt Yhdysvalloista. DC-8 toimitettiin lopulta joulukuun lopulla, jolloin yhtiö alkoi lentää sillä Calgarystä Las Vegasiin. Sen lisäksi Holidair lensi myös Cancúniin ja Honoluluun.


title: Holidair Airways

text: Holidairin emoyhtiö Travel ’N’ Save meni konkurssiin lokakuussa 1989. Tästä alkoivat myös Holidairin vaikeudet, ja se lopetti toimintansa toukokuussa 1990.


title: Holidair Airways

text: Holidair hankki viisi Douglas DC-8-50 -konetta, joskin vain yhtä niistä käytettiin säännöllisesti.


title: Jalkapallon Aasian-mestaruuskilpailut 1956

text: Jalkapallon Aasian-mestaruuskilpailut pelattiin ensimmäistä kertaa vuonna 1956. Mestaruuskilpailujen lopputurnaus pelattiin Hongkongissa. Turnaukseen osallistui neljä maata. Ensimmäisen mestaruuden voitti Etelä-Korea.


text:
4 maalia
3 maalia
2 maalia


text: 1 maali


title: Abitibi-Témiscamingue

text: Abitibi-Témiscamingue on hallinnollinen alue Quebecin provinssissa, Kanadassa. Hallinnollisen alueen pinta-ala on 57 736 neliökilometriä ja väkiluku 146 717 (2016).


title: Abitibi-Témiscamingue

text: Abitibi-Témiscaminguen hallintokeskus on Rouyn-Norandan kaupunki (42 334 as., 2016).


title: Gaspésie–Îles-de-la-Madeleine

text: Gaspésie–Îles-de-la-Madeleine on hallinnollinen alue Quebecin provinssissa, Kanadassa. Hallinnollisen alueen maapinta-ala on noin 20 300 neliökilometriä ja väkiluku 90 311 (2016).


title: Gaspésie–Îles-de-la-Madeleine

text: Gaspésie–Îles-de-la-Madeleinen hallintokeskus on kalastussatamastaan tunnettu Gaspén kaupunki (14 568 as, 2016).


title: Kirgisia Turkvision laulukilpailussa

text: Kirgisia on osallistunut Turkvision laulukilpailuun kolme kertaa, vuonna 2013, 2014 ja 2015.


title: Kirgisia Turkvision laulukilpailussa

text: Kirgisia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin bändi nimeltä Çoro kappaleella "Kaygyrba" (Кайгырба). Turkvision laulukilpailun semifinaalissa Çoro pääsi jatkoon ja sijoittui finaalissa kahdeksanneksi 183 pisteellä.


title: Kirgisia Turkvision laulukilpailussa

text: 20. heinäkuuta 2014 ilmoitettiin että Kirgisia osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin bändi nimeltä Non-Stop kappaleella "Seze bil" (Сезе бил). Kilpailun semifinaalissa Non-Stop sai 190 pistettä, sijoittui kuudenneksi ja pääsi finaaliin. Finaalissa he saivat 196 pistettä ja sijoittuivat neljänneksi.


title: Kirgisia Turkvision laulukilpailussa

text: Kirgisia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin laulaja Jiidesh İdirisova kappaleella "Kim bilet" (Kим билет). Finaalissa İdirisova voitti Kirgisialle ensimmäisen voiton 194 pisteellä.


title: Krim Turkvision laulukilpailussa

text: Krim on osallistunut Turkvision laulukilpailuun kahdesti, vuosina 2013 ja 2014.


title: Krim Turkvision laulukilpailussa

text: Krim osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Elvira Sarihalil kappaleella "Dağlarin Ellari". Turkvision laulukilpailun semifinaalissa Sarihalil ei päässyt jatkoon.


title: Krim Turkvision laulukilpailussa

text: Vuonna 2014 Krim osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Darina Siniçkina kappaleella "Gider isen". Kilpailun semifinaalissa Siniçkina sai 178 pistettä, sijoittui kahdeksanneksi ja pääsi finaaliin. Finaalissa hän sijoittui kuudenneksi 186 pisteellä.


title: Krim Turkvision laulukilpailussa

text: Krim osallistuu uudelleen vuoden 2017 kilpailuun, joka järjestetään Astanassa, Kazakstanissa. Edustajaksi on valittu Alseda Seydaliyeva kappaleella "Feleğimsin".


title: Chaudière-Appalaches

text: Chaudière-Appalaches on hallinnollinen alue Quebecin provinssissa, Kanadassa. Hallinnollisen alueen pinta-ala on noin 15 080 neliökilometriä ja väkiluku 420 082 (2016).


title: Chaudière-Appalaches

text: Hallintoalueen keskus on Montmagnyn kaupunki (11 255 as., 2016), joka sijaitsee Saint Lawrence -joen etelärannalla, 50 kilometriä Quebecin kaupungista alajuoksulle. Hallintoalueen muista kaupungeista mainittakoon Lévis (143 414 as.; 2016), Saint-Georges ja Thetford Mines.


title: Tuure Boelius

text: Tuure Boelius (s. 3. tammikuuta 2001 Pori) on suomalainen tubettaja, laulaja ja näyttelijä. Hänen YouTube-kanavallaan on yli 150 000 tilaajaa ja hänen videoitaan katsotaan kuukaudessa yli miljoona kertaa. Hän julkaisi YouTube-kanavallaan ensimmäisen videonsa heinäkuussa 2015.


title: Tuure Boelius

text: Boelius solmi levytyssopimuksen Kaiku Entertainment -yhtiön kanssa tammikuussa 2017, ja esikoissingle ”Eikö sua hävetä” julkaistiin elokuussa 2017. Toinen single ”Oh Boe” julkaistiin 17. marraskuuta 2017. Kolmas single ”Lätkäjätkä-Ville” julkaistiin 2. toukokuuta 2018.


title: Tuure Boelius

text: Hän on työskennellyt näyttelijänä muun muassa Porin Teatterin näytelmissä "Housut pois" ja "Sound of Music" sekä Turun kaupunginteatterin "Tom of Finland" -musikaalissa, jossa hän esitti Touko Laaksosta lapsena. Vuonna 2016 hänellä oli oma ohjelmaosio "Tuure Boelius Talk Show" Ylen "Summeri"-nuortenohjelmassa. Boelius näytteli kesäkuussa 2018 julkaistussa "Mä voin selittää kaiken" -sarjassa Myrskyä.


title: Tuure Boelius

text: Syksyllä 2018 Boelius sijoittui kolmanneksi "Tanssii tähtien kanssa" -televisiosarjan 11. tuotantokaudella.


title: Tuure Boelius

text: Boelius julkaisi marraskuussa 2016 YouTube-kanavallaan videon, jossa kertoi olevansa homoseksuaali. Videon myötä hänet valittiin QX Gay Gaalassa Vuoden homoksi helmikuussa 2017. Perussuomalaisten kansanedustaja Jari Ronkainen ilmoitti valinnan jälkeen olevansa yhteydessä lapsiasiavaltuutettuun. Hän halusi selvittää, toimittiinko Boeliuksen valinnan kohdalla lain ja hyvän maun puitteissa. Ronkaisen mukaan myös lastensuojelujärjestöjen olisi pitänyt ottaa kantaa nimitykseen.


title: Tuure Boelius

text: Eurooppanuoret valitsivat Boeliuksen toukokuussa 2018 vuoden nuoreksi eurooppalaiseksi.


title: Sami Nuutinen

text: Sami Nuutinen (s. 11. kesäkuuta 1971 Espoo) on suomalainen entinen jääkiekkopuolustaja. Hän pelasi urallaan SM-liigassa yhteensä 414 runkosarjaottelua tehopistein 54+106=160 ja keräten 328 jäähyminuuttia sekä 27 playoff-ottelua tehden kuusi syöttöpistettä ja keräten kymmenen jäähyminuuttia. Nuutinen pelasi urallaan myös Ruotsissa, Saksassa ja Norjassa. Hän toimii nykyään Suomen Jääkiekkoliiton Etelän aluevalmentajana.


title: Sami Nuutinen

text: Nuutinen aloitti uransa Kiekko-Espoossa, jonka miesten II-divisioonajoukkueessa hän debytoi kaudella 1987–1988, jolloin Nuutinen merkittiin joukkueen kokoonpanoon yhteen otteluun. Kaudeksi 1988–1989 Kiekko-Espoo nousi I-divisioonaan, jossa hänen tulokaskautensa toi 39 runkosarjaottelussa tehot 18+10=28. Nuutinen oli joukkueen tehokkain puolustaja. Hänet palkittiin kauden päätteeksi I-divisioonan vuoden tulokkaana ja valittiin ensimmäiseen tähdistökentälliseen. Myös kaudella 1989–1990 Nuutinen oli Kiekko-Espoon tehokkain puolustaja tehoilla 8+16=24.


title: Sami Nuutinen

text: Edmonton Oilers varasi Nuutisen 12. kierroksella 248. pelaajana . Kaudeksi 1990–1991 hän siirtyi SM-liigajoukkue Helsingin IFK:hon, jossa Nuutisen tulokaskausi toi 27 runkosarja- ja kolmessa playoff-ottelussa tehot 1+2=3. Hän pelasi kauden aikana myös kolme ottelua lainalla I-divisioonajoukkue Karhu-Kissoissa. Kauden 1991–1992 päätteeksi Nuutinen voitti SM-pronssia. Hän pelasi kauden aikana kaksi ottelua lainalla Karhu-Kissoissa.


title: Sami Nuutinen

text: Kaudeksi 1992–1993 Nuutinen palasi Kiekko-Espooseen, joka oli noussut edellisenä keväänä SM-liigaan. Hän oli joukkueen tehokkain puolustaja tehoilla 7+11=18, kuten myös kaudella 1993–1994 tehoilla 9+15=24, joilla Nuutinen jakoi SM-liigan puolustajien pistepörssin kymmenennen sijan TPS:n Marko Kiprusoffin kanssa. Hän toimi samalla kaudella Kiekko-Espoon varakapteenina. Kaudella 1994–1995 Nuutinen teki SM-liigan yhden kauden piste-ennätyksensä tehoilla 8+24=32, joilla hän sijoittui liigan puolustajien pistepörssissä seitsemänneksi.


title: Sami Nuutinen

text: Nuutinen siirtyi kaudeksi 1996–1997 Ruotsin Elitserienin Västerås IK:hon. Kaudeksi 1997–1998 hän palasi Kiekko-Espooseen. Kaudeksi 1998–1999 Nuutinen siirtyi sieltä Jokereihin, joiden tehokkain puolustaja hän oli tehoilla 10+18=28. Nuutinen jakoi SM-liigan puolustajien pistepörssin kahdeksannen sijan Ässien Vesa Salon kanssa. Hän edusti Jokereita kauden aikana myös EHL:ssä. Kaudeksi 1999–2000 Nuutinen siirtyi Saksan DEL-liigan Starbulls Rosenheimiin. Käsimurtuma haittasi hänen runkosarjaansa. Joukkue putosi kauden päätteeksi 2. Bundesligaan.


title: Sami Nuutinen

text: Kaudeksi 2000–2001 Nuutinen palasi taas SM-liigaan ja siirtyi Hämeenlinnan Pallokerhoon. Hän kärsi pitkin kautta vammoista, mutta pelasi niistä huolimatta, eikä onnistunut hyökkäävässä roolissa suuresta vastuustaan huolimatta. Kaudeksi 2001–2002 Nuutinen siirtyi Norjan pääsarjajoukkue Frisk Askeriin. Hän oli joukkueen kolmanneksi paras pistemies tehoilla 14+28=42, joilla Nuutinen sijoittui koko sarjan puolustajien pistepörssissä toiseksi edellään vain Vålerenga IF:n Lars Erik Lund. Hän voitti kauden päätteeksi Norjan-mestaruuden. Kaudella 2002–2003 Nuutinen teki yli piste per peli -tahdilla 14 ottelussa tehot 8+7=15 ja oli kauden päätyttyäkin Frisk Askerin eniten maaleja tehnyt puolustaja maanmiehensä Sami-Ville Salomaan kanssa. Kesken kauden, joulukuussa 2002 hän palasi kuitenkin Suomeen ja siirtyi viikon mittaiselle try-outille Pelicansiin. Nuutinen ei lopulta pelannut siellä otteluakaan ja hänen pelaajauransa päättyi tähän.


title: Sami Nuutinen

text: Nuutinen pelasi alle 20-vuotiaiden MM-kilpailuissa vuosina 1989, 1990 ja 1991 sekä alle 18-vuotiaiden EM-kilpailuissa vuosina 1989, jolloin hän voitti pronssia. Nuutinen pelasi yhteensä 18 A-maaottelua sekä 18 B-, 42 nuorten ja 13 poikien maaottelua.


title: Sami Nuutinen

text: Nuutinen työskenteli pelaajauransa jälkeen media-alalla. Kesäkuussa 2007 hänet palkattiin Mestis-joukkue Kirkkonummen Salamoiden toiminnanjohtajaksi. Jo saman vuoden marraskuusa Nuutinen kuitenkin irtisanoutui tehtävästään taloudellisista syistä. Sittemmin hän toimi Suomen alle 20-vuotiaiden maajoukkueen tiedottajana kaudella 2015–2016. Nuutinen saavutti joukkueen taustahenkilönä maailmanmestaruuden vuoden 2016 turnauksesta.


title: Sami Nuutinen

text: Nuutinen toimii nykyään Suomen Jääkiekkoliiton Etelän aluevalmentajana.


title: Jesse L. Martin

text:
Jesse L. Martin (syntyjään Jesse Lamont Watkins) (s. 18. tammikuuta 1969, Rocky Mount, Virginia, Yhdysvallat) on yhdysvaltalainen näyttelijä, joka tunnetaan mm. etsivät Ed Greenin roolista TV-sarjassa Kova Laki. Hän näytteli sarjassa vuosina 1999–2008.
Jesse Lamont Watkins syntyi Virginiassa Blue Ridgen ylänköalueella. Hänen isänsä Jesse Reed Watkins oli rekkakuski ja äiti Virginia Price collegen opinto-ohjaaja. Vanhemmat erosivat Jesse ollessa lapsi ja hän muutti äitinsä ja muiden sisarusten mukana Buffaloon New Yorkin osavaltioon. Jesse ja muut sisarukset ottivat isäpuolensa sukunimen Martin.


title: Kosovo Turkvision laulukilpailussa

text: Kosovo on osallistunut Turkvision laulukilpailuun kahdesti, vuosina 2013 ja 2015.


title: Kosovo Turkvision laulukilpailussa

text: Kosovo osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ergin Karahasan kappaleella "Şu Prizren". Turkvision laulukilpailun semifinaalissa Karahasan pääsi jatkoon ja sijoittui viimeiseksi 151 pisteellä.


title: Kosovo Turkvision laulukilpailussa

text: Vuonna 2014 Kosovo vetäytyi kilpailusta.


title: Kosovo Turkvision laulukilpailussa

text: Vuonna 2015 Kosovo osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja Tolga Kazaz kappaleella "Sevmek günah mıdır?". Finaalissa Kazaz sijoittui neljänneksitoista 141 pisteellä.


title: Pohjois-Kypros Turkvision laulukilpailussa

text: Pohjois-Kypros on osallistunut Turkvision laulukilpailuun kahdesti, vuosina 2013 ja 2015.


text: Pohjois-Kypros osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin duetto Grup Gommalar kappaleella "Havalaniyor". Turkvision laulukilpailun semifinaalissa Gommalar pääsi jatkoon ja sijoittui kymmenenneksi 175 pisteellä.


text: Vuonna 2014 Pohjois-Kypros vetäytyi kilpailusta.


text: Vuonna 2015 Pohjois-Kypros osallistui uudestaan Turkvision laulukilpailuun, joka järjestettiin Istanbulissa, Turkissa. Edustajaksi valittiin laulaja İpek Amber kappaleella "Sessiz Gidiş". Finaalissa Amber sijoittui yhdeksänneksi 154 pisteellä.


title: Makedonia Turkvision laulukilpailussa

text: Makedonia on osallistunut Turkvision laulukilpailuun kolme kertaa, vuosina 2013, 2014 ja 2015.


title: Makedonia Turkvision laulukilpailussa

text: Makedonia osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Ikay Yusuf kappaleella "Düşlerde Yaşamak". Turkvision laulukilpailun semifinaalissa Yusuf ei päässyt jatkoon.


title: Makedonia Turkvision laulukilpailussa

text: Makedonia osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Kaan Mazhar kappaleella "Yolumu Bulurum". Kilpailun semifinaalissa Mazhar sai 181 pistettä, sijoittui seitsemänneksi ja pääsi finaaliin. Finaalissa hän sai 166 pistettä ja sijoittui neljänneksitoista.


title: Makedonia Turkvision laulukilpailussa

text: Makedonia osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin jälleen Kaan Mazhar kappaleella "Böyle Olmamalıydı". Finaalissa Mazhar sai 165 pistettä ja sijoittui neljänneksi.


title: Perino Modello 1908

text: Perino Modello 1908 on Giuseppe Perinon suunnittelema ja ensimmäisessä maailmansodassa Italian kuninkaallisen armeijan käyttämä konekivääri.


title: Perino Modello 1908

text: Giuseppe Perino alkoi suunnittelemaan rekyylitoimista konekivääriä, joka käyttäisi Hotchkiss M1909:n tavoin 15–20 patruunan panoslevyä. Levyn kuluessa tyhjäksi se putosi oikealta puolen asetta pois ja vasemmalta puolen laitettiin uusi levy sisään valmiina ammuttavaksi. Tämän ominaisuuden tarkoitus oli estää käytettyjen hylsyjen osumista omiin sotilaisiin tai joutumista heidän jalkojen alle. Vasemmalla puolen konekivääriä oli laatikko täytetty viidellä tai kuudella panoslevyllä, joista alimmainen tuli käyttöön ammuttaessa. Tämä helpotti ampujan apulaista täyttämään laatikko uusilla panoslevyillä tarpeen mukaan. Perino käytti vesijäähdytteistä piippua ja oli aikansa teknisesti kehittyineimpiä konekiväärejä Italiassa. Se menestyi hyvin myös kokeiluissa Maxim-konekivääriä vastaan, mutta koska sitä ei ikinä testattu julkisissa kokeiluissa sodan aikana, asetta ei koskaan saatu suunniteltua täydelliseksi. Ensimmäisen maailmansodan syttyessä Italian kuningaskunnan armeija otti käyttöön Fiat-Revelli konekiväärin, koska aseen valmistajat olivat halukkaita laittamaan konekiväärinsä massatuotantoon. Sitä vastoin Perino 1908 mallia valmistettiin 200 kappaletta. Lisäksi edistyneestä tekniikasta huolimatta Perino oli liian painava, jonka vuoksi sitä käytettiin hyvin vähän. Myöhemmin 1910 kehitettiin kevyempi malli, joka osoittautui epäluotettavaksi.


title: Uzbekistan Turkvision laulukilpailussa

text: Uzbekistan on osallistunut Turkvision laulukilpailuun kolme kertaa, vuosina 2013, 2014 ja 2015.


title: Uzbekistan Turkvision laulukilpailussa

text: Uzbekistan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Nilufar Usmonova kappaleella "Unutgin". Turkvision laulukilpailun semifinaalissa Usmonova pääsi jatkoon ja sijoittui finaalissa yhdenneksitoista 183 pisteellä.


title: Uzbekistan Turkvision laulukilpailussa

text: Uzbekistan osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Aziza Nizamova kappaleella "Dunyo bolsin omon". Kilpailun semifinaalissa Nizamova sai 172 pistettä, sijoittui kymmenenneksi ja pääsi finaaliin. Finaalissa he saivat 183 pistettä ja sijoittuivat seitsemänneksi.


title: Uzbekistan Turkvision laulukilpailussa

text: Uzbekistan osallistui myös vuoden 2015 kilpailuun, joka järjestettiin Istanbulissa, Turkissa. Edustajiksi valittiin KaaPlya ja Hurdona kappaleella "Azadlik". Finaalissa he saivat 119 pistettä ja jäivät viimeiselle sijalle.


title: Stavanger Aftenblad

text: Stavanger Aftenblad, usein vain Aftenbladet, on Rogalandin läänissä Stavangerin, Sandnesin, Jærenin, Haugalandetin, Ryfylkein ja Dalanein paikallislehti. Lehden päätoimitus on Stavangerissa. Lehden levikki vuonna 2016 oli 55 450.. Päätoimittaja on Chefredaktör är Tom Hetland.


title: Stavanger Aftenblad

text: Lehden perusti vuonna 1893 pappi Lars Oftedal. Hänen kuoltuaan päätoimittajaksi tuli 1900 Lars Oftedal, joka oli tehtävässä kuolemaansa asti, vuoteen 1932. Sen jälkeen vastuun otti Christian Stephansen Oftedal. Saksalaismiehityksen aikaan 1940 Oftedal pidätettiin ja hän joutui vankilaan, ja saksalaiset istuttivat päätoimittajan paikalle Johannes Kringlebotnin. Miehityksen päätyttyä Oftedal palasi päätoimittajaksi. Hän kuoli 1955. Per Thomsenista tuli hänen seuraajansa, ja hänen jälkeen tehtävään valittiin Jon Arnøy 1977, ja 1983 Thor Bjarne Bore, joka oli päätoimittaja vuosituhannen vaihteeseen. Hänen seuraajansa oli Jens Barland, jonka aikana lehteä järisytti epäilys Eurooppa-kirjeenvaihtaja Stein Viksveenin Stasi-yhteyksistä. Tom Hetland oli tehtävässä vuodesta 2002 vuoden 2011 loppuun, ja hänen jälkeensä uudeksi päätoimittajaksi tuli Lars Helle.


title: Stavanger Aftenblad

text: Lehti oli 1970-luvulle asti Venstren äänenkannattaja, ja sitä pidettiin pitkään Norjan vaikutusvaltaisimpana lehtenä.


title: Stavanger Aftenblad

text: Lehti muuttui tabloidikokoon vuonna 2006 yhtenä viimeisistä norjalaisista lehdistä.


title: Stavanger Aftenblad

text: Lehti jakaa nimeään kantavaa kulttuuripalkintoa.


title: Stavanger Aftenblad

text: Bekreftede netto opplagstall fra Mediebedriftenes Landsforening:


title: Cheri

text: Cheri tai Chéri tarkoittaa seuraavia:


title: PAS Lamia 1964

text: PAS Lamia 1964 () on jalkapalloseura Lamían kaupungista. Seura pelaa kaudella 2018–2019 Kreikan korkeimmalla sarjatasolla Kreikan Superliigassa. PAS Lamia on perustettu vuonna 1964.


title: Eljas Aalto

text: Eljas Kullervo Aalto (s. 15. tammikuuta 1996 Sipoo) on suomalainen pikajuoksija. Hän edustaa IF Sibbo-Vargarnaa ja hänen valmentajanaan toimii Taisto Olenius.


title: Eljas Aalto

text: Kalevan kisoista Aalto on saavuttanut pronssia 200 metrin juoksusta vuosina 2017 ja 2018. Ennätyksikseen hän on juossut 100 metrillä ajan 10,81, 200 metrillä 21,37 ja 400 metrillä 47,76.


title: Apollon Smyrnis

text: Apollon Smyrnis () eli Gymnasticos Syllogos Apollon Smyrnis () on urheiluseura Ateenan kaupungista. Seuralla on toimintaa jalkapallossa, koripallossa, lentopallossa ja poolossa. Seuran jalkapallojoukkue pelaa kaudella 2018–2019 Kreikan korkeimmalla sarjatasolla Kreikan Superliigassa.


title: Tommi Mäkinen (juoksija)

text: Tommi Markku Mäkinen (s. 8. helmikuuta 2000 Sipoo) on suomalainen pikajuoksija. Hän edustaa Helsingin Kisa-Veikkoja ja hänen valmentajinaan toimivat Antti Rintakoski, Anu Laakso ja Markus Rahnu.


title: Tommi Mäkinen (juoksija)

text:
Kalevan kisoista Mäkinen on saavuttanut hopeaa 400 metrin juoksusta vuonna 2017. Ennätyksikseen hän on juossut 100 metrillä ajan 10,87, 200 metrillä 21,63 ja 400 metrillä 48,09. Hän on juossut hallissa 17-vuotiaiden Suomen ennätykseksi 400 metrillä ajan 50,45 helmikuussa 2017.
Hän oli 4 × 100 metrin viestijoukkueessa Tampereen alle 20-vuotiaiden MM-kilpailuissa kesällä 2018.


title: Gerda Gefle

text: Gerda Gefle on suomalainen purjealus, tyypiltään priki. Se on rakennettu Ruotsissa Gävlessä vuosina 1995–2005. Alus on kopio priki "Gerdasta", vuonna 1868 valmistuneesta rahtipurjelaivasta. Alkuperäinen "Gerda" purjehti aina 1930-luvulle asti, kunnes se siirrettiin museoalukseksi Ruotsiin Gävleen, jossa se tuhoutui vuonna 1959.


title: Gerda Gefle

text: "Gerda Gefle" on rakenteeltaan ja ominaisuuksiltaan hyvin samanlainen kuin esikuvansa, mutta sisätiloiltaan mukavempi ja nykyaikaisempi kuin perinteiset alukset. Kapteenin huoneen lisäksi laivan alakannella on kerrossänkypaikat 37 majoittujalle.


title: Gerda Gefle

text: Syksyllä 1993 muodostettiin voittoa tavoittelematon organisaatio Gävlessä, Ruotsissa. Organisaation tavoitteena oli rakentaa "Gerda" uudelleen. Hankeen tarkoituksena ei ollut vain rakentaa toisintoa "Gerdasta", vaan tarkoitus oli myös säilyttää katoamisvaarassa olevaa tietotaitoa, jota purjelaivan rakentamiseen tarvitaan. Päämääränä oli myös kouluttaa miehistöä raakatakiloidulla purjealuksella purjehtimiseen ja tarjota mielekästä työtä työttömille. Rakennusprojektin yhteyteen muodostui Gerdavarvet-paja, joka teki kaiken rakentamisessa tarpeellisen taontatyön, esimerkiksi naulat ja ankkurivinssit. Projektiin tuotettiin yhteensä 23 tonnia takorautaa. Projektin myötä syntyi myös puusepänpaja. Rakennusvaihe kesti 13 vuotta. "Gerda Gefle" valmistui 9. kesäkuuta 2000, mutta vasta vuonna alus oli valmis purjehduksiin matkustajien kanssa.


title: Gerda Gefle

text: Laivaa hoitava yritys joutui talousongelmiin ja teki konkurssin ja 1. kesäkuuta 2010 pesänhoitaja myi "Gerda Geflen" uudelle omistajalle. Alus siirtyi Suomeen uudelle omistajalleen Fregatti Oy:lle.


title: Gerda Gefle

text: Syksyllä 2015 Fregatti Oy myi "Gerda Geflen" uudelle omistajalle ja nyt aluksen kotisatama on Rauma. Gävle on Rauman ystävyyskaupunki. Uusi omistaja on Riku Räsänen (RPR Group). Alus on Poroholman lomakeskuksen purjelaivasatamassa yhdessä kahden muun purjelaivan kanssa. Alusta käytetään ainakin hotellina, ravintolana ja juhlatilana. "Gerda Gefle" on täysin purjehduskuntoinen ja rekisteröity 115 ihmiselle, mutta tällä hetkellä purjehtuksia ei tehdä.


title: Gerda Gefle

text: "Gerda Gefle" on rekisteröity 115 matkustajalle. Sen on miehistön koko purjehduksilla on 12 henkilöä. "Gerda Gefle" ei ole tarkka kopio vanhasta, erona on esimerkiksi 550 hevosvoiman dieselmoottori. Alus on pitkälti sopiva myös liikuntarajoitteisille, siinä on induktiosilmukka heikkokuuloisille, pyörätuolihissi ja wc liikuntaesteisille.


title: Juho Vanhala

text: Juho Vanhala (s. 26. maaliskuuta 1994) on suomalainen pikajuoksija. Hän edustaa Harjavallan Jymyä ja hänen valmentajanaan toimii Jaakko Erkinheimo.


title: Juho Vanhala

text: Kalevan kisoista Vanhala on saavuttanut pronssia 400 metrin juoksusta vuonna 2017. Ennätyksikseen hän on juossut 100 metrillä ajan 11,00, 200 metrillä 22,23, 400 metrillä 48,08, 800 metrillä 2.15,05 ja 400 metrin aidoissa 53,14.


title: Arctic Monkeysin diskografia

text: Tämä on brittiläisen rockyhtye Arctic Monkeysin diskografia. Katso myös luettelo Arctic Monkeysin kappaleista.


title: Arctic Monkeysin diskografia

text: Listasijoitusten lähde:


title: SK Babīte

text: Sporta klubs Babīte on jalkapalloseura Babīten kunnasta. Kaudella 2017 seura pelaa Latvian korkeimmalla sarjatasolla Virslīgassa. Seura kuitenkin suljettiin pois johtuen epäselvyyksistä kuudessa ottelussa. Näissä otteluissa epäillään tapahtuneen tulosmanipulaatiota.


title: Sakura Sakura

text: Sakura Sakura (, , usein lyhyesti vain Sakura) on yksi parhaiten tunnettuja perinteisiä japanilaisia lauluja.


title: Sakura Sakura

text: Kappaletta on käytetty koton soittamisen opetukseen n. vuodesta 1888 lähtien.


title: Ravenloft

text: Ravenloft on Dungeons & Dragons -roolipelin kampanjamaailma, joka julkaistiin ensimmäisen kerran vuonna 1990. Se sai alkunsa saman nimisestä seikkailumoduulista, jonka saaman suosion vuoksi julkaistiin Kauhun maailmantasolle () sijoittuva kampanja. Mystiset usvat estävät poispääsyn maailmasta.


title: Ravenloft

text: Wizards of the Coast julkaisi D&D:n viidennelle laitokselle Curse of Strahd -seikkailun 15. maaliskuuta 2016.


title: Bea

text: Bea voi tarkoittaa seuraavia:


title: Samu Mikkonen

text: Samu Matias Mikkonen (s. 8. heinäkuuta 1996 Vihti) on suomalainen keskimatkojen juoksija. Hän edustaa Joensuun Katajaa ja hänen valmentajanaan toimii Seppo Paunonen. Vuoteen 2011 saakka hän edusti Kuopion Sisu-Veikkoja ja vuosina 2012–2017 Kuopion Reipasta.


title: Samu Mikkonen

text: Kalevan kisoista Mikkonen saavutti hopeaa 1 500 metrin juoksusta vuonna 2017. Maastojuoksun SM-kilpailuista hän on voittanut hopeaa neljän kilometrin matkalta vuonna 2017. Viestijuoksun SM-kilpailuissa hän ollut mukana voittamassa kahta pronssia 4 x 800 metrin viestijuoksusta vuosina 2014 ja 2016. Sisäratojen SM-kisoista Mikkonen on voittanut kultaa 3 000 metrin juoksusta vuonna 2017 ja hopeaa 1 500 metrin juoksusta vuonna 2018.


title: Samu Mikkonen

text: Ennätyksikseen Mikkonen on juossut 800 metrillä ajan 1.51,76, 1 500 metrillä 3.45,54, 3 000 metrillä 8.12,18 ja 5 000 metrillä 14.40,67.


title: Tie Guanyin

text:
Tie Guanyin (; pinyin: Ān xī Tiě Guān Yīn, ’Rautainen armon jumalatar’) on kiinalaista Wulong-teetä, jota tuotetaan joko Wuyi-vuorilla (Nanping, Fujian), jossain määrin Taiwanin Taipein eteläpuolisten Muchavuorten seudulla tai - ja ennen kaikkea - Anxin piirikunnassa Quanzhoun prefektuuritason kaupungissa Fujianin maakunnassa. Tie Guanyin luetaan Kiinan kymmenen arvostetuimman teen joukkoon ja on yksi maailman parhaimmista wulong-teelaaduista.
Brändiarvoltaan Anxin Tieguanyin listattiin huhtikuussa 2015 Kiinan arvokkaimmaksi teeksi 5,827 miljardin yuanin eli noin 890 miljoonan euron arvollaan.


title: Tie Guanyin

text: Tie Guanyinia voidaan tuottaa eri vuodenaikoina poimituista teepensaan lehdistä. Arvostetuinta ja parhainta on kesän kynnyksellä (Li Xia) tuotettu kevätsadon tee. Syksyllä kerätyistä teelehdistä saadaan voimakkaampaa mutta aromirakenteeltaan pelkistetymmän makuista teetä. Kesäkauden teelehdistä valmistettua Tie Guania pidetään näitä vähempiarvoisena. Satokauden ohella Tie Guanyin voidaan luokitella tuotannossa käytetyn paahtamisasteen (rosting, firing) mukaan useaan luokkaan. Perinteinen Tie Guanyin on voimakkaasti paahdettua, aromikkuudeltaan monipuolista, mutta kukikkuus on laskenut vähäiseksi. Sen sijaan uudemmassa, kevyesti paahdetussa teetyypissä (Jade Tie Guanyin) on jäljellä vaalean vihertävää, jademaiseksi luonnehdittua väriä. Tästä valmistettu teejuoma muistuttaa vihreää teetä, ja aromi ja maku ovat hyvin kukikkaita. Näiden kahden tyypin välille sijoittuu keskipaahdon Tie Guanyin, jota luonnehditaan sekä kukikkuutta ja monipuolista aromia sisältäväksi. Taiwanin Muchavuorten Tie Guanyin on tunnettu usean päivän jatkuvan paahdon tuomista intensiivisistä sävyistään.


title: Rīgas FK

text: Rīgas futbola klubs oli jalkapalloseura Riian kaupungista. Seura perustettiin vuonna 1923 ja lakkautettiin toisen maailmansodan jälkeen. Seura oli Latvian menestyneimpiä 1920– ja 1930–luvulla. Se saavutti historiansa aikana Latvian mestaruuden kahdeksan kertaa: 1924–1926, 1930–1931, 1934–1935 ja 1940. Latvian cupin se voitti kahdesti: 1937 ja 1939.


title: FK ASK

text: FK ASK oli jalkapalloseura Riian kaupungista. Seura perustettiin vuonna 1923 Latvian armeijan toimesta. Seura lakkautettiin lopulta 1970, mutta toisen maailmansodan jälkeen 1940–luvulla seura oli kielletty. Seura voitti Latvian mestaruuden 3 kertaa 1932, 1942 ja 1943. Latvian cupin ASK on voittanut 1943, 1950–1952, 1959, 1960 ja 1966.


title: Tilhet, pajut ja muut (albumi)

text: Tilhet, pajut ja muut on samannimisen suomalaisyhtyeen 29. tammikuuta 2016 julkaistu esikoisalbumi. Albumin on tuottanut Sampo Haapaniemi. Helmikuussa 2015 yhtye voitti YleX:n äänestyksen vuoden kiinnostavimmasta debyyttialbumista, saaden yli 30% annetuista äänistä.


title: Tilhet, pajut ja muut (albumi)

text: Albumin äänitykset aloitettiin maaliskuussa 2014. Se valmistui lopullisesti kesäkuussa 2015 ja kansiaan myöten saman vuoden syksyllä, mutta julkaisu tapahtui kuitenkin vasta lähes puoli vuotta myöhemmin.


title: Tilhet, pajut ja muut (albumi)

text: Kaikki kappaleet on säveltänyt Juho Hoikka. Hän on myös sanoittanut kappaleet, lukuun ottamatta päätösraitaa ”Täällä kaukana”, joka perustuu japanilaiseen kansanrunoon ja sen on suomentanut Tuomas Anhava.


title: Olimpija Liepāja

text: Olimpija Liepāja oli jalkapalloseura Liepājan kaupungista. Seura perustettiin vuonna 1909 pyöräilyseurana. 1920–luvulla seura alkoi keskittymään jalkapalloon. Seura lakkautettiin vuonna 1944. Olimpija voitti historiansa aikana Latvian mestaruuden seitsemän kertaa: 1927–1929,1933, 1936, 1938–1939.


title: Mesityleeni

text: Mesityleeni eli 1,3,5-trimetyylibentseeni (CH) on aromaattisiin hiilivetyihin kuuluva orgaaninen yhdiste. Yhdistettä voidaan käyttää liuottimena ja orgaanisen kemian synteeseissä lähtöaineena. Mesityleeni on hemimelliteenin ja pseudokumeenin isomeeri.


title: Mesityleeni

text: Mesityleeni on huoneenlämpötilassa väritöntä nestettä ja sillä on makeahko tuoksu. Aine on käytännöllisesti katsoen veteen liukenematonta, mutta liukenee lukuisiin orgaanisiin liuottimiin esimerkiksi etanoliin, dietyylieetteriin ja bentseeniin. Säteilytettäessä ultraviolettivalolla yhdiste fluoresoi vihreää valoa. Mesityleeni reagoi hyvin helposti elektrofiilien kanssa elektrofiilisella aromaattisella substituutiolla. Yhdisteen metyyliryhmät voidaan hapettaa karboksyylihapporyhmiksi tai halogenoida ultraviolettivalon vaikutuksesta. Mesityleeni ärsyttää ihoa, silmiä ja hengitysteitä. Yhdiste voi vaikuttaa keskushermostoon ja oireina voivat huimaus, uneliaisuus ja sekavuus. Tämän lisäksi aineelle altistuminen voi aiheuttaa yskää, kurkkukipua ja kemiallisen keuhkotulehduksen.


title: Mesityleeni

text: Mesityleeniä esiintyy maaöljyssä ja kivihiilitervassa. Näistä jalostetussa reformaatissa on osuus on noin 9 massaprosenttia. Sen eristäminen näistä on vaikeaa, minkä vuoksi sitä valmistetaan synteettisesti. Käytettyjä valmistustapoja ovat pseudokumeenin isomerointi, ksyleenin isomeerien disproportiointi alumiinikloridin toimiessa katalyyttinä tai kondensoimalla asetonia väkevän rikkihapon läsnä ollessa. Mesityleeniä voidaan käyttää liuottimena. Siitä myös valmistetaan muita kemikaaleja kuten mesitaldehydiä, trimesiinihappoa, mesidiiniä sekä väriaineina, räjähteinä ja hapettumisenestoaineena käytettäviä yhdisteitä.


title: Terrorismi Suomessa

text:
Eugen Schauman
Terrorismi Suomessa on suunniteltuja ja toteutettuja terroritekoja Suomen alueella.


title: Terrorismi Suomessa

text:
1900-luvun suomalaisten nationalistien venäläisiin kohdistamia murhia voidaan pitää terrorismina. Nationalistinen terrorismi ilmeni myös Lapuan liikkeen toiminnassa.
Eräs äärinationalisti teki Jyväskylän puukkoiskun, joka voidaan nähdä terroritekona. Monesti terrorismista puhuttaessa tarkoitetaan islamilaisten jihadistien tekemiä terroritekoja. Islamilaisen terrorismin uhka lisääntyi Suomesaakin Al Qaidan ja Isisin tyyppisten kovan linjan islamistijärjestöjen levittäessä vaikutustaan muslimien piirissä. Supo alkoi nostaa terrorismin uhka-arviota jo vuonna 2009. Niinpä turvapaikanhakijan elokuussa 2017 tekemä Turun joukkopuukotus on katsottavissa ensimmäiseksi jihadistiseksi terroriteoksi Suomessa. Asiantuntijoiden mukaan terrorismin riski Suomessa on kasvussa.


title: Terrorismi Suomessa

text: Suojelupoliisin mukaan terrorismin uhka on kasvanut Suomessa, muun muassa siksi, että Suomeen on saapunut radikalisoituneita henkilöitä. Osalla näistä henkilöistä on vierastaistelijakokemusta tai he ovat muuten ottaneet osaa vakavaan terroristiseen toimintaan. Isis on poliisin mukaan soluttanut Eurooppaan suuntautuneeseen pakolaisvirtaan. Suojelupoliisin tietoon tuli vuoden 2016 aikana uskottavia vihjeitä Suomeen saapuneista terroristitaustaisista henkilöistä. Suomen viranomaiset ovat käynnistäneet tällaisten vihjeiden johdosta rikostutkintoja ja erilaisia tiedusteluoperaatioita. Tämänkaltaisten rikosten tutkimukset ovat usein haastavia kansalliselle oikeusjärjestelmälle. Syynä ovat ongelmat jotka liittyvät rikosten vakavuuteen, tekopaikkaan ja muihin olosuhteisiin. Suojelupoliisi on myös kertonut, että rikoksiin syyllistyneiden saattaminen edesvastuuseen on vaikeaa. Vakaviinkin rikoksiin syyllistyneiden poistaminen Suomesta on osoittautunut suureksi haasteeksi. Suomeen saapuneita turvapaikanhakijoita on myös kadonnut.


title: Terrorismi Suomessa

text: Lisäksi Suojelupoliisi kertoo, että terroristiseen toimintaan liittyviin henkilöihin kohdistuva tiedonhankinta on entisestään vaikeutunut Suomessa. Syynä on se, että terroristiryhmät suojaavat operatiivista toimintaansa entistä taitavammin. Suomen vastainen jihadistinen propaganda on lisääntynyt. Sekä suomalaisia että suomen kieltä on käytetty muun muassa Isisin propagandassa.


title: Terrorismi Suomessa

text: On myös mahdollista, että kansainvälisiin kriisinhallinta- ja koulutusoperaatioihin osallistuminen on nostanut Suomeen kohdistuvaa terroristista uhkaa. On kuitenkin huomionarvoista, että Suomi ei edelleenkään ole terroristijärjestöjen tärkeimpiä kohteita, mutta yksittäisten tekijöiden väkivaltaisten tekojen uhka on kuitenkin edelleen kohonnut.


title: Terrorismi Suomessa

text: Terrorismi-lainsäädäntöä on 2010-luvulla muokattu Suomessa, ja nykyään myös terroristijärjestön rahoittaminen on Suomen lain mukaan rikos. Suojelupoliisin päällikkö Antti Pelttari totesi huhtikuussa 2017 Tukholman iskun jälkeen, että terrorin uhka Euroopassa ehkä suurempi kuin koskaan. Kesäkuussa Suojelupoliisi nosti Suomen uhka-arviota ja totesi, että myös Suomessa terrori-iskun uhka on korkeampi kuin koskaan aikaisemmin. Suojelupoliisin päällikön Antti Pelttarin mukaan terrori-iskun "uhkaa ovat nostaneet Suomen profiilin vahvistuminen radikaali-islamistisessa propagandassa ja terrorismintorjunnan kohdehenkilöiden yhä vakavammat kytkökset terroristiseen toimintaan". Samassa yhteydessä Helsingin Sanomat uutisoi, että Suojelupoliisi on ottanut käyttöön uuden asteikon, jolla terrori-iskun uhkaa arvioidaan. Neliportaisessa asteikossa Suomen uhka-arvio oli kesäkuussa 2017 portaalla kaksi, eli uhka oli kohonnut. Samaan aikaan Suojelupoliisin tietoon oli tullut myös aiempaa vakavampia terrorismiin kytkeytyviä hankkeita ja suunnitelmia Suomessa.


title: Terrorismi Suomessa

text: Kesäkuussa 2017 Suojelupoliisi esitti arvion, että terrorismille myötämielisiä henkilöitä on Suomessa noin 350. Määrä on kohonnut viime vuosina voimakkaasti. Suojelupoliisin mukaan kasvua on vuodesta 2012 noin 80 prosenttia. Aikaisempaa suurempi osa näistä henkilöistä on Suojelupoliisin mukaan osallistunut aseelliseen konfliktiin, ilmaissut halua osallistua aseelliseen toimintaan tai saanut terroristista koulutusta. Tätä Suojelupoliisi pitää merkittävänä muutoksena aiempaan. Kesäkuun 2017 uhka-arvio esittää, että Suomesta lähteneitä vierastaistelijoita on noussut terroristijärjestö Isisissä merkittäviin asemiin. Heillä on laajat verkostot äärijärjestön sisällä. Suojelupoliisin tutkijoiden mukaan Suomen aseman muutos on merkittävä ja historiallinen.


title: Terrorismi Suomessa

text: Iskujen uhkaa Suomessa on nostanut se, että Suomesta pyritään maalailemaan terroristisessa propagandassa kuvaa osana yleistä vihollisjoukkoa ja sitä kautta oikeutettuna iskukohteena. Lisäksi Suomi pyritään myös esittämään Isisille vihamielisenä valtiona. Uhkaa nostaa myös terroristien kohdevalinnan monipuolistuminen. Isisin iskut eivät kohdistu enää ainoastaan strategisiin kohteisiin, vaan iskujen kohteita pyritään laajentamaan.


title: Terrorismi Suomessa

text: Keskusrikospoliisi epäili kesäkuussa 2017, että Temppeliaukion kirkkoon on suunnitteilla terrori-isku. Näkyvät tapahtumat saivat alkunsa, kun kirkon alueella oli sunnuntaina 18. kesäkuuta 2017 poliisioperaatio rikoksesta epäillyn henkilön tavoittamiseksi. Poliisioperaatio oli useiden tuntien mittainen. Poliisi ei tuolloin paljastanut operaation tarkkaa syytä – ainoastaan sen, että poliisi tavoitteli rikoksesta epäilytyä henkilöä. Poliisi ei tavoittanut henkilöä. Seuraavana maanantaina paikalle tuotiin useita betoniesteitä. Töölön kirkkoherran Auvo Naukkarisen mukaan esteet on järjestetty paikalle Töölön seurakunnan, Helsingin kaupungin ja poliisin toimesta. Vastaavanlaisia betoniesteitä käytetään esimerkiksi estämään ajoneuvojen pääsyä suojatulle alueelle. Suojelupoliisi nosti yleistä terrorismin uhka-arviota Suomessa viikko ennen tapahtumia, mutta nostolla ei välttämättä ollut yhteyttä viikonloppuna poliisin saamaan vihjeeseen terrori-iskusta. Suojelupoliisi kertoi tapahtumia edeltävänä keskiviikkona, että terrori-iskujen uhka Suomessa on suurempi kuin koskaan.


title: Terrorismi Suomessa

text: Muutamat kaupungin sekä erilliset tapahtumat Suomessa ilmoittivat Tukholman iskujen ja Temppeliaukion terroriepäilyn jälkeen, että ne alkavat suojata alueitaan erilaisin betonisin ajoestein. Esimerkiksi Savonlinnan tori suojattiin kesäkuun 2017 alussa, jotta se olisi suojattu muun muassa heinäkuussa järjestettävien Savonlinnan oopperajuhlien ajan. Itä-Suomen kaupungeista myös Joensuu ja Imatra rakensivat esteitä isolla ajoneuvolla toteutettavan terrori-iskun varalle. Temppeliaukion tapahtuman jälkeen myös Jyväskylässä päätettiin rakentaa poliisin ja pelastuslaitoksen esittämän pyynnön seurauksena lisää pysyviä esteitä kaupungin keskustaan, muun muassa kävelykadulle. Esteet on tarkoitus rakentaa ennen rallin MM-osakilpailua, Suomen rallia, joka on iso tapahtuma Jyväskylässä.


title: Terrorismi Suomessa

text: Supo nosti terrori-iskun uhka-arviota kesäkuussa 2017. Turun puukkoisku 2017 oli melko varmasti ensimmäinen jihadistinen terroriteko Suomessa.


title: Terrorismi Suomessa

text: Marokkolaistaustainen 18-vuotias turvapaikanhakija Abderrahman Mechkah puukotti kaksi ihmistä kuoliaiksi, ja haavoitti kahdeksaa 18. elokuuta. Väkivallan tekijä juoksi Kauppatorilla ja sieltä pois puukottaen vastaantulijoita, lähinnä naisia. Jotkut koettivat pysäyttää puukottajan juoksemalla hänen perässään. Näiden joukossa oli ulkomaalaisia. Puukottajan juoksu päättyi Puutorin lähelle, jossa poliisi ampui miestä jalkaan. Verityöt olivat vieneet aikaa vähän yli kolme minuuttia. Elossa olleet uhrit ja tekijä kuljetettiin sairaalaan. Tekijä oli kiinni otettaessa rauhallinen. Häntä luonnehdittiin "yksinäiseksi sudeksi", jonka nähtiin monesti kulkevan yksin. Poliisi pidätti tekijän lisäksi myös neljä muuta maahantulijaa, joiden epäili liittyvän tekoon. Tekijästä oli annettu aiemmin vihje suojelupoliisille, mutta hän ei ollut poliisin terrorismiseurannassa.


title: Romania Turkvision laulukilpailussa

text: Romania on osallistunut Turkvision laulukilpailuun kolme kertaa, vuosina 2013, 2014 ja 2015.


title: Romania Turkvision laulukilpailussa

text: Romania osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Genghiz Erhan Cutcalai kappaleella "Ay Ak Shatır". Turkvision laulukilpailun semifinaalissa Cutcalai ei päässyt jatkoon.


title: Romania Turkvision laulukilpailussa

text: Romania osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajiksi valittiin Cengiz Erhan ja Alev Gafar kappaleella "Genclik basa bir gelir". Kilpailun semifinaalissa he saivat 181 pistettä, sijoittuivat seitsemänneksitoista eivätkä päässeet finaaliin.


title: Romania Turkvision laulukilpailussa

text: Romania osallistui myös vuoden 2015 kilpailuun, joka järjestettiin Istanbulissa, Turkissa. Edustajaksi valittiin Edvin Eddy kappaleella "Seviyorum, Anlasana". Finaalissa Eddy sai 134 pistettä ja sijoittui kahdeksanneksitoista.


title: Romania Turkvision laulukilpailussa

text: Romania osallistuu uudelleen vuoden 2017 kilpailuun, joka järjestetään Astanassa, Kazakstanissa. Edustajaksi on valittu Sunai Giolacai.


title: Luettelo pääkaupunkiseudun osuuskassoista

text: Tämä luettelo kattaa osuuskassat, jotka toimivat Helsingin kaupungissa, Helsingin maalaiskunnassa ja Espoossa vuosina 1914–1969.


text: Helsingin kaupunki


text: Helsingin sai sotien jälkeen kotipaikakseen myös 19 osuuskassaa luovutetulta alueelta. Niiden viralliseksi kotipaikaksi tuli Helsinki 1945. Ne lopettivat toimintansa tai yhdistyivät muihin osuuspankkeihin muutaman vuoden kuluessa.


text: Haagan kauppala


text: Helsingin maalaiskunta


text: Espoo


title: Luettelo pääkaupunkiseudun osuuspankeista

text: Tämä luettelo kattaa osuuspankit, jotka ovat toimineet pääkaupunkiseudulla vuodesta 1970 alkaen.POP Pankit, joilla pääkonttori muualla mutta sivukonttori Helsingissä:


title: Trent Alexander-Arnold

text: Trent Alexander-Arnold (s. 7. lokakuuta 1998 Liverpool) on englantilainen jalkapalloilija, joka pelaa oikeana laitapuolustajana Englannin Valioliigan Liverpoolissa.


title: Trent Alexander-Arnold

text: Alexander-Arnold on Liverpoolin kasvatti. Hän teki ensiesiintymisensä edustusjoukkueessa 25. lokakuuta 2016 EFL Cup -ottelussa Tottenham Hotspuria vastaan. Valioliigadebyyttinsä Alexander-Arnold teki Middlesbrough’ta vastaan 14. joulukuuta tultuaan vaihdosta kentälle. Hän aloitti avauskokoonpanossa ensi kerran vierasottelussa Manchester Unitedia vastaan 15. tammikuuta 2017.


title: Trent Alexander-Arnold

text: Alexander-Arnold teki ensimmäisen Liverpool-maalinsa Euroopan debyytissään Mestarien liigan play-off-kierroksen ottelussa Bundesliigan Hoffenheimia vastaan 15. elokuuta 2017.


title: Etelä-Afrikan kansalliskirjasto

text: Etelä-Afrikan kansalliskirjasto () on Etelä-Afrikan tasavallan kansalliskirjasto, jolla on toimipiste sekä maan hallinnollisessa pääkaupungissa Pretoriassa (perustettu 1887) että Kapkaupungissa (per. 1818).


title: Etelä-Afrikan kansalliskirjasto

text: Kirjaston johtajana ja kansalliskirjastonhoitajana toimii professori Rocky Ralebipi-Simela.


title: Sahan tasavalta Turkvision laulukilpailussa

text: Sahan tasavalta on osallistunut Turkvision laulukilpailuun kahdesti, vuosina 2013 ja 2014.


text: Sahan tasavalta osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Olga Spiridonova kappaleella "Kötütööm" (Көтүтүөм). Turkvision laulukilpailun semifinaalissa Spiridonova ei päässyt jatkoon.


text: Vuonna 2014 Sahan tasavalta osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Vladlena Ivanova Sakhaya kappaleella "Kyn" (Кын). Kilpailun semifinaalissa Sakhaya sai 168 pistettä, sijoittui kahdenneksitoista ja pääsi finaaliin. Finaalissa hän sijoittui seitsemänneksi 183 pisteellä.


title: Koutajärvi (järvi Keiteleellä)

text: Koutajärvi on Pohjois-Savossa Keiteleen kirkonkylästä alle kahden kilometrin etäisyydellä sijaitseva järvi.


title: Koutajärvi (järvi Keiteleellä)

text: Järven pinta-ala on 1 000 hehtaaria eli 10 km². Se on 7,4 kilometriä pitkä ja 1,9 kilometriä leveä. Sen järvenselkä on avoin ja saareton. Järvellä on neljä selvästi erottuvaa niemeä, jotka ovat Talasniemi sen luoteispäässä, Tuliniemi järven länsirannalla järven puolivälissä, Maaherranniemi järven kaakkoispäässä ja sen vastarannalla oleva Kannasniemi. Järvessä on yksi saari, joka sijaitsee Kannasniemen ja Maaherranniemen kärkien välissä ja Etelälahden suulla.


title: Koutajärvi (järvi Keiteleellä)

text: Järvi on luodattu ja siitä on julkaistu syvyyskartat. Sen tilavuus on 35 miljoonaa m³ eli 0,035 km³. Järven keskisyvyys on 3,5 metriä ja suurin syvyys on 12 metriä. Syvin kohta sijaitsee järvenselän keskellä.


title: Koutajärvi (järvi Keiteleellä)

text: Järven rantaviivan pituus on 23 kilometriä. Sen rannat ovat pääasiassa metsämaata, mutta välissä on pitkiäkin peltorantoja. Peltomaiden yhteydessä on kiinteää asutusta, mutta niiden välissä sijaitsee lähes 50 vapaa-ajan asuntoa. Niille johtaa tiet Keiteleen keskustaajamasta tulevalta seututieltä 552, yhdysteiltä 16009 tai 16015. Vaikka Keiteleen kirkonkylä on varsin lähellä, ei sen taajama-alue ylety järven rantaan. Sen sijaan järven luoteisrannassa sijaitsee Koutajärven kylä, sen kaakkoispäässä Leppäselän kylä ja itärannassa Ikälänkylän kulmakunta.


title: Koutajärvi (järvi Keiteleellä)

text: Järvi sijaitsee Kymijoen vesistössä (vesistöaluetunnus 14) Rautalamminreitin valuma-alueen (14.7) Nilakan alueella (14.73), jonka Koutajoen valuma-alueeseen (14.732) järvi kuuluu. Järven vedenpinnan korkeus on 120,9 metriä mpy.


title: Koutajärvi (järvi Keiteleellä)

text: Järvi sijaitsee Rautalammin reitin latvoilla ja järvi saa kaiken veden omalta valuma-alueeltaan. Koutajärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Saarijärvi (1 ha), joka laskee järven pohjoispäähän yhdeksän kilometrin päästä, Hetejärvi (156 ha), jonka luonnonsuojelualueelta laskee lyhyt Myllypuro länsirantaan, ja lopuksi Haapalampi (2 ha), jonka laskupuro lamminpuro laskee järven itärantaan.


title: Koutajärvi (järvi Keiteleellä)

text: Järven laskujoki Koutajoki lähtee järven kaakkoispäästä ja siihen yhtyy alussa Etelälammen (5 ha) lyhyt laskuoja. Koutajoki laskee Nilakkaan Tukiaisselän Jokilahteen. Rautalammin reitti laskee Rautalammin kautta Laukaaseen ja sieltä Jyväskylässä Päijänteeseen.


title: Eero Saleva

text: Eero Yrjänä Saleva (s. 7. lokakuuta 1995 Tuusula) on suomalainen kestävyysjuoksija. Hän edustaa Helsingin Kisa-Veikkoja ja hänen valmentajanaan toimii Tommy Ekblom. Vuoteen 2017 asti hän edusti Sjundeå IF:ää.


title: Eero Saleva

text: Kalevan kisoista Saleva on saavuttanut pronssia 5 000 metrin juoksusta vuonna 2017. Kalevan kisoista 2018 hän saavutti hopeaa 5000 metrin juoksusta.


title: Eero Saleva

text: Ennätyksikseen hän on juossut 1 500 metrillä ajan 3.50,74, 3 000 metrillä 8.18,74, 5 000 metrillä 14.17,87 ja puolimaratonilla 1.10.34.


title: One-time pad

text: One-time pad (OTP) on täysin turvallinen salausmenetelmä. OTP:n etuja ovat sillä salattujen viestien avaamattomuus, jos vain on huolehdittu salauksessa käytettävien satunnaislukujen oikeellisuudesta ja säilyttämisestä. Huonoina puolina on juuri tämä avainlista, jota tarvitaan salattaessa ja tekstiä purettaessa. Näiden säilytys ja niiden kanssa toimiminen on suurin riski tässä menetelmässä. Avainten jakelu kasvaa hyvin suureksi riskiksi, jos salattavaa on paljon ja useissa pisteissä. Menetelmä käyttää jokaisen bitin salaamisessa vain ja ainoastaan yhtä avainlukutaulukon avainta.


title: Matti Rauma

text: Matti Antero Rauma (s. 14. maaliskuuta 1982 Oulu) on suomalainen kestävyysjuoksija. Hän edustaa Turun Urheiluliittoa ja hänen valmentajanaan toimii Pekka J. Lehtinen.


title: Matti Rauma

text: Kalevan kisoista Rauma saavutti pronssia 10 000 metrin juoksusta vuonna 2017. Lisäksi hän on voittanut aikuisten SM-hopeaa maratonilta vuonna 2014. Viestijuoksun SM-kilpailuissa Rauma on ollut mukana voittamassa kultaa 4 x 1 500 metrin viestijuoksusta vuonna 2017. Maastojuoksun SM-kilpailuista hän on saavuttanut kolme hopeaa: pitkän matkan joukkuekilpailusta vuosina 2016 ja 2017 sekä lyhyen matkan joukkuekilpailusta vuonna 2017.


title: Matti Rauma

text: Ennätyksikseen hän on juossut 1 500 metrillä ajan 4.03,80, 3 000 metrillä 8.33,89, 5 000 metrillä 14.42,26, 10 000 metrillä 30.48,67, puolimaratonilla 1.09.42 ja maratonilla 2.26.24.


title: Cornelis Johannes van Houten

text: Cornelis Johannes van Houten (18. helmikuuta 1920 – 24. elokuuta 2002) oli alankomaalainen tähtitieteilijä, joka tunnetaan myös nimellä Kees van Houten. Hänen mukaansa on nimetty vuonna 1937 löydetty asteroidi 1673 van Houten.


title: Cornelis Johannes van Houten

text: C. J. van Houten työskenteli suurimman osan urastaan Leidenin yliopistossa. Hän löysi tuhansia asteroideja yhdessä Tom Gehrelsin ja vaimonsa Ingrid van Houten-Groeneveldin kanssa vuosien 1960 ja 1977 välillä. He olivat tutkijoina vuonna 1960 Palomar Observatoryn ja Leiden Observatoryn yhteisessä Palomar-Leiden -hankkeessa (PLS), jonka tarkoituksena oli tutkia pikkuplaneettoja.


title: Cretinetti ja ahneuden palkka

text: Cretinetti ja ahneuden palkka (, ”Miten ahneus pilasi Cretinettin joulun”) on vuonna 1910 valmistunut italialainen mykkäelokuva. Lyhyen komedian päähenkilöä Cretinettiä esittää André Deed.


title: Cretinetti ja ahneuden palkka

text: Cretinetti on pikkupoika, joka jouluyönä syö kaikki kuuseen ripustetut makeiset. Hän nukahtaa ja unessa joulupukki vie hänet taivaaseen. Siellä Cretinettin käytös aiheuttaa niin suurta tuhoa, että hänet lähetetään suoraan helvettiin. Aamulla Cretinetti herää vatsa kipeänä.


title: Cretinetti ja ahneuden palkka

text: "Cretinetti ja ahneuden palkka" on poikkeuksellisen pitkä ja komeasti toteutettu Cretinetti-farssi. Sen sivuosissa nähdään varsin nykyaikainen Joulupukki sekä perinteistä kuvastoa edustavat Pyhä Pietari, Jumala ja Mefistofeles. Jälkimmäistä esittää näyttelijänuraansa aloitellut Emilio Ghione. Trikkikuvat tuovat mieleen Georges Mélièsin elokuvat. Myös rohkeasti käsitelty uskontoteema paljastaa André Deedin ranskalaisen alkuperän.


title: Cretinetti ja ahneuden palkka

text: Elokuvaa lienee esitetty aikanaan Suomessa nimellä "Lehman(n)in joulu-uni". Se on nähtävissä Belgian elokuva-arkiston YouTube-kanavalla.


title: Barkerintalo

text: Barkerintalo on Tampereen vanhin vakituisessa asuntokäytössä oleva rakennus ja kaikkiaan kolmanneksi vanhin rakennus Tampereen keskustassa Vanhan kirkon ja sen kellotapulin jälkeen. Puuvillatehtaankadun ja Näsilinnankadun kulmassa sijaitseva hirsitalo valmistui vuonna 1837.


title: Barkerintalo

text: Talon piirsi Finlaysonin puuvillatehtaan rakentamista johtanut muurarimestari Erik Wennerqvist. Talo on saanut nimensä britti John Barkerin mukaan. Hän tuli Tampereelle valvomaan Finlaysonin "Kuusivooninkisen" rakentamista mutta jäi kaupunkiin ja osti tontin silloisen kaupunkialueen äärimmäisestä luoteiskulmasta. Barker kuitenkin riitautui Finlaysonin johdon kanssa ja muutti Turkuun vuonna 1843 perustaen sinne oman puuvillatehtaan. Finlayson lunasti talon ja käytti sitä virkailijoidensa työsuhdeasuntona. Taloa laajennettiin ensin 1888 ja toisen kerran 1909. 1970-luvulla laaditun uuden asemakaavan vuoksi iso osa talon entisestä puutarhasta otettiin naapuruston uusien kerrostalojen parkkipaikoiksi mutta itse rakennus säästettiin. Siitä oli tarkoitus tulla Finlaysonin työterveyshuollon ja henkilöstöpalvelujen tila. 1980-luvulla tekstiilikauppa alkoi käydä huonosti kannattavaksi ja Finlayson supisti toimintojaan. Samassa yhteydessä yhtiö myös luopui tarpeettomaksi katsomastaan kiinteistöomaisuudesta. 1987 perustettiin Barkerintalosta, Vanhasta Postitalosta ja niiden väliin jäävästä Pikkutalosta Asunto Oy Nääsvillat, joka hallinnoi talojen yhteensä 11 asuntoa.


title: Tatarstan Turkvision laulukilpailussa

text: Tatarstan on osallistunut Turkvision laulukilpailuun kahdesti, vuosina 2013 ja 2014.


title: Tatarstan Turkvision laulukilpailussa

text: Tatarstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Alinä Şäripcanova kappaleella "Üpkälämim" (Үпкәләмим). Turkvision laulukilpailun semifinaalissa Şäripcanova pääsi jatkoon ja sijoittui finaalissa neljänneksi 192 pisteellä.


title: Tatarstan Turkvision laulukilpailussa

text: Vuonna 2014 Tatarstan osallistui jälleen Turkvision laulukilpailuun, joka järjestettiin maan pääkaupungissa Kazanissa. Edustajaksi valittiin laulaja Aydar Söläymanov kappaleella "Atlar Çaba" (Атлар Чаба). Kilpailun semifinaalissa Söläymanov sai 223 pistettä, sijoittui ensimmäiseksi, ja pääsi finaaliin. Finaalissa hän sai 201 pistettä ja sijoittui toiseksi.


title: Tatarstan Turkvision laulukilpailussa

text: Tatarstan osallistuu uudelleen vuoden 2017 kilpailuun, joka järjestetään Astanassa, Kazakstanissa. Edustajaksi on valittu Yämle Kızlar.


title: Pallopoika

text: Pallopoika tai pallotyttö on useissa palloilulajeissa avustava henkilö, jonka tehtävä on kerätä tai palauttaa kentän ulkopuolelle tai verkkoon (esimerkiksi tenniksessä) päätyneet pallot. Pallopoika nopeuttaa peliä ja antaa pelaajille mahdollisuuden keskittyä pelaamiseen. Pallopoikia käytetään tärkeimmissä peleissä, harvoin tavallisten harrastajien välisissä otteluissa. Pallopojat ja -tytöt ovat useimmiten lajia harrastavia junioreja.


title: Pallopoika

text: Tenniksessä pallopojat sijoittuvat verkon päätyihin sivurajan taakse sekä takarajan taakse. Verkolla työskentelevät pallopojat keräävät heti verkkoon pysähtyneet pallot ja palauttavat ne kentän takaosassa oleville pallopojille. Nämä pallopojat antavat syöttäjille palloja sen mukaan kuin pelaajat niitä pyytävät.


title: Pallopoika

text: Jalkapallossa pallopoikia on kentän laidoilla. He palauttavat ulos menneen pallon heti kentälle tai palauttavat kentälle lähellä olevan varapallon.


title: Pallopoika

text: Pesäpallossa pallopojat hakevat niitä kentän rajojen ulkopuolelle läpilyönneistä tai laittomista lyönneistä menneitä palloja, joita pelaajat eivät itse hae. Kerätyt pallot päätyvät lähellä kotipesää olevalle pallopojalle, joka heittää aina uuden pallon lukkarille, kun päätuomari antaa siihen luvan.


title: Pallopoika

text:
Pallopojat tai -tytöt ovat pakollisia Superpesiksessä, Ykköspesiksessä, suomensarjassa ja nuorten Superpesiksessä. Sääntöjen mukaan heidän asunsa on oltava yhtenäinen ja kypärän käyttö on pakollista. Pallopoikien vähimmäismäärä on neljä.
Golfissa käsitettä pallopoika käytettiin vuoteen 2015 saakka. Vuoden 2016 pallopoika-termi muutettiin termiksi forecaddie (caddie on mailapoika). Sääntöjen mukaan forecaddien tehtävä voi olla näyttää pelaajille pallojen sijainti pelin aikana.


title: Coppa Titano

text: Coppa Titano on vuosittainen jalkapallokilpailu San Marinossa. Ensimmäisen kerran Coppa Titanossa kilpailtiin vuonna 1937. Menestynein seura on AC Libertas 11 mestaruudellaan.


title: Jalkapallon Aasian-mestaruuskilpailut 1960

text: Jalkapallon Aasian-mestaruuskilpailut pelattiin toista kertaa vuonna 1960. Mestaruuskilpailujen lopputurnaus pelattiin Etelä-Koreassa. Turnaukseen osallistui neljä maata. Ensimmäisen mestaruuden voitti Etelä-Korea.


title: Suomen Säästöpankki

text: Suomen Säästöpankki - SSP oli vuosina 1992–1993 toiminut Suomen suurin säästöpankki. Pankin perustaminen liittyi pankkikriisiin.


title: Suomen Säästöpankki

text: Suomen Säästöpankki perustettiin vuonna 1992 nimellä "Suomen Säästöpankki - SSP". Siihen liittyi 41 säästöpankkia. Pankista tuli markkatalletusten määrällä mitaten Suomen suurin pankki.


title: Suomen Säästöpankki

text: Perustamisen syy oli säästöpankkiryhmän kriisi. Ryhmän keskuspankki Säästöpankkien Keskus-Osake-Pankki oli otettu talousvaikeuksiensa vuoksi Suomen Pankin haltuun. Säästöpankit tarvitsivat selvitäkseen valtion tukea. Rahoitustarkastuksen johtaja Jorma Aranko ilmoitti, että valtion tukea saisi vain "Suomen Säästöpankin" tai Aktian kautta. Suomen Säästöpankin ulkopuolelle jäävät pankit jäisivät ilman valtion apua.


title: Suomen Säästöpankki

text: Valtio sitoutui tukemaan Suomen Säästöpankkia säästöpankkien vakuusrahaston kautta 5,5 miljardin markan lainalla ja 1,7 miljardin takauksella, mikä säästöpankkimiesten mielestä oli riittämätön määrä. Suomen Säästöpankin oli puolestaan laadittava tervehdyttämisohjelma.


title: Suomen Säästöpankki

text: Suomen Säästöpankki aloitti virallisesti toimintansa 21.9.1992. Vielä samana vuonna SSP muutettiin säästöpankkiosakeyhtiöksi. Yhtiön nimeksi rekisteröitiin "Suomen Säästöpankki - SSP Oy". Muutos tehtiin, jotta SSP voisi ottaa vastaan valtion tukea. Tuen ehtona oli osakeyhtiömuoto, jotta valtiovalta voisi vaikuttaa pankkiin.


title: Suomen Säästöpankki

text: Pankin tilanne paheni nopeasti. Markka laskettiin syyskuussa kellumaan ja sen arvo heikkeni. SSP menetti rahaa.


title: Suomen Säästöpankki

text: Tilanteen ratkaisemiseksi pankkia yritettiin myydä muille pankeille. Lopulta päädyttiin siihen, että SSP pilkotaan neljän kilpailijan kesken. Ostajina olivat Unitas, KOP, Postipankki ja osuuspankit. Pankin konttorit jaettiin kilpailijoille siten, että kullakin paikkakunnalla heikoin pankki sai valita SSP:n konttorin ensimmäisenä. Näin markkinaosuudet eivät keskittyisi liikaa. Kauppahinta oli 5,6 miljardia markkaa. SSP:n osakkeet maksoivat 4 markkaa. Kilpailijapankit sopivat keskenään, että ne lopettivat pankin vaihtoon tähtäävän mainonnan puoleksi vuodeksi.


title: Suomen Säästöpankki

text: Suomen Säästöpankin konttorit jaettiin niin, että Yhdyspankki sai 122 konttoria, KOP 135 konttoria, Postipankki 153 ja Osuuspankki 246 konttoria. Jakajat yrittivät välttää suurilla paikkakunnilla ylisuuria markkinaosuuksia. Pienillä paikkakunnilla tässä ei aina onnistuttu.


title: Suomen Säästöpankki

text: SSP:n raunioille perustettiin roskapankki Arsenal. Sinne siirrettiin säästöpankkien ongelmallisia yritysasiakkaita. Arsenaliin siirtyi noin 30 miljardin markan arvosta omaisuutta ja asiakkaita.


title: Suomen Säästöpankki

text: Pilkkojapankit olivat SSP-kauppaan tyytyväisiä. Ostos ei ollut niille kallis. Pankit olivat saaneet tervettä liiketoimintaa ja riskit oli siirretty valtion haltuun. Mainoskiellon lisäksi pankit olivat tiettävästi sopineet myös yhteisestä korkomarginaalista. Muiden pankkien tulokset kääntyivätkin pian vahvaan nousuun.


title: Suomen Säästöpankki

text: Yhdyspankin ostamat SSP:n konttorit yhdistettiin sen omien konttoreiden kanssa vuonna 1994. Turhat päällekkäisyydet poistettiin sulkemalla noin 70 konttoria. SSP:stä Yhdyspankkiin siirtyneille työntekijöille ilmoitettiin, että heidän työpaikkansa olivat turvatut.


title: Suomen Säästöpankki

text: SSP:n jako kilpailijoille ja sitä seurannut konttoriverkoston alasajo auttoi tervehdyttämään suomalaista pankkijärjestelmää. Suomalaisilla pankeilla oli ollut runsaasti ylikapasiteettia. Pankit kilpailivat keskenään markkinaosuuksista, eivätkä ne olisi voineet yksipuolisesti ryhtyä supistamaan omaa konttoriverkostoaan tai henkilökuntaansa. SSP:n pilkkominen tarjosi tähän mahdollisuuden.


title: Suomen Säästöpankki

text: Suomen Säästöpankkiin liittyi Suomen vuonna 1992 olemassa olleista säästöpankeista hieman yli puolet. Osa pankeista oli terveitä, osa ongelmissa. Erityisen ongelmaisia oli 12 säästöpankkia, ns. musta tusina, ne on merkitty lihavoituna. Pankit on merkitty talletuskannan mukaisessa suuruusjärjestyksessä.


title: Suomen Säästöpankki

text: Osa pankeista kieltäytyi liittymästä SSP:hen, osa liittyi Aktiaan. Ne pankit selvisivät lamasta.


title: Suomen Säästöpankki

text: Eräille alueille säästöpankkitoiminta on sittemmin palannut:


title: Tuva Turkvision laulukilpailussa

text: Tuva on osallistunut Turkvision laulukilpailuun kahdesti, vuosina 2013 ja 2014.


title: Tuva Turkvision laulukilpailussa

text: Tuva osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Saylık Ommun kappaleella "Çavıdak" (Чавыдак). Turkvision laulukilpailun semifinaalissa Ommun ei päässyt jatkoon.


title: Tuva Turkvision laulukilpailussa

text: Vuonna 2014 Tuva osallistui jälleen Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Ayas Kuular kappaleella "Subedei" (Субедей). Kilpailun semifinaalissa Kuular sai 151 pistettä, jäi sijalle 20., eikä päässyt finaaliin.


title: Ilari Manninen

text: Tatu Ilari Manninen (s. 11. lokakuuta 1997 Mikkeli) on suomalainen aitajuoksija. Hän edustaa Jyväskylän Kenttäurheilijoita ja hänen valmentajanaan toimii Antti Mero jr.


title: Ilari Manninen

text: Kalevan kisoista Manninen on saavuttanut hopeaa 110 metrin aitajuoksusta vuonna 2017 ja pronssia vuonna 2018. Viestijuoksun SM-kilpailuissa hän on ollut mukana voittamassa hopeaa 4 x 100 metrin viestijuoksusta vuonna 2017. Sisäratojen SM-kilpailuista Manninen on saavuttanut hopeaa 60 metrin aitajuoksusta sekä ollut mukana voittamassa kultaa 4 x 200 metrin viestistä vuonna 2017 ja kahta pronssia 4 x 300 metrin viestistä vuosina 2015 ja 2016.


title: Ilari Manninen

text: Ennätyksikseen Manninen on juossut 60 metrillä 6,98, 100 metrillä 10,93, 200 metrillä 22,04, 400 metrillä 50,78, 60 metrin aidoissa 8,02 ja 110 metrin aidoissa 14,18.


title: Viktor Kantele

text: Viktor Mikko Mikael Kantele (s. 11. tammikuuta 1997 Kotka) on suomalainen aitajuoksija. Hän edustaa Borgå Akillesta ja hänen valmentajanaan toimii Lars Fagerholm.


title: Viktor Kantele

text: Kalevan kisoista Kantele on saavuttanut hopeaa 110 metrin aitajuoksusta vuonna 2018 ja pronssia vuonna 2017. Sisäratojen SM-kilpailuissa Kantele voitti pronssia 60 metrin aidoissa vuonna 2018. Viestijuoksun SM-kilpailuissa hän on ollut mukana voittamassa kultaa 4 x 100 metrin viestijuoksusta vuosina 2016 ja 2017.


title: Viktor Kantele

text: Ennätyksikseen Kantele on juossut 60 metrillä 6,95 (hallissa), 100 metrillä 10,98, 200 metrillä 22,55, 400 metrillä 50,15 (hallissa), 60 metrin aidoissa 7,98 ja 110 metrin aidoissa 14,16.


title: Kelmunahkajäkälä

text: Kelmunahkajäkälä ("Peltigera membranacea") on nahkajäkälien sukuun kuuluva jäkälä. Sen yläpinta on vaaleanharmaa tai hieman rusehtava ja huopakarvainen. Alapinta on vaalea ja suonet ovat vaaleita tai tummenevia. Liuskat ovat noin 1–2 senttimetriä leveitä. Kasvustot ovat yleensä noin 15–20 senttimetriä halkaisijaltaan, mutta ne voivat olla myös laajempia. Jäkälä kasvaa Etelä- ja Keski-Suomessa varjoisten kallioseinämien sammalilla, lehtipuiden tyvillä ja joskus myös ravinteikkaalla kivennäismaalla.


title: Kelmunahkajäkälä

text: Kelmunahkajäkälä on luokteltu Suomessa silmälläpidettäväksi lajiksi.


title: Alana de la Garza

text:
Alana de la Garza (s. 18. kesäkuuta 1976 Columbus, Ohio, Yhdysvallat) on yhdysvaltalainen näyttelijä, joka tunnetaan ehkä parhaiten apulaispiirisyyttäjä Connie Rubirosan roolistaan TV-sarjassa Kova Laki. De la Garza näytteli sarjassa kaikkiaan 85 jaksossa vuosina 2006–2010.
Tätä ennen hänellä oli ollut vakituisia sivurooleja TV-sarjoissa All My Children ja The Mountain. Jätettyään alkuperäisen Kova Laki sarjan de la Garza esiintyi kahdeksan jakson verran spin-off sarjassa . Samanaikaisesi näiden kanssa hänellä oli rooli myös TV-sarjassa C.S.I. Miami.
2013 hänellä oli naispääosa rooli 13-osaisessa TV-sarjassa Do No Harm ja tämän jälkeen ABC:n 22-osaisessa TV-sarjassa Forever. Vuosina 2016 ja 2017 de la Garza on esiintynyt TV-sarjassa . Ainoan merkittävän elokuvaroolinsa hän on tehnyt joulukuussa 2006 julkaistussa elokuvassa Mr. Fix It. Elokuva julkaistiin myös Yhdysvalloissa suoraan DVD:nä ilman teatterilevitystä.


title: Valtteri Toimela

text: Valtteri Toimela (s. 16. heinäkuuta 1995) on suomalainen aitajuoksija. Hän edustaa Tampereen Pyrintöä ja hänen valmentajanaan toimii Marjukka Suihko.


title: Valtteri Toimela

text: Kalevan kisoista Toimela on saavuttanut pronssia 400 metrin aitajuoksusta vuonna 2017. Sisäratojen SM-kilpailuista hän on saavuttanut kaksi pronssia 300 metrin aidoista vuosina 2015 ja 2016 sekä ollut mukana voittamassa 4 x 300 metrin viestistä kultaa vuonna 2015 ja pronssia vuonna 2012.


title: Valtteri Toimela

text: Ennätyksikseen Toimela on juossut 60 metrillä 7,50 (hallissa), 100 metrillä 11,48, 200 metrillä 22,77, 400 metrillä 49,57, 60 metrin aidoissa 8,83, 110 metrin aidoissa 15,12 ja 400 metrin aidoissa 52,47.


title: Turkki Turkvision laulukilpailussa

text: Turkki on osallistunut Turkvision laulukilpailuun kolme kertaa, vuonna 2013, 2014 ja 2015.


title: Turkki Turkvision laulukilpailussa

text: Turkki osallistui kaikkien aikojen ensimmäiseen Turkvision laulukilpailuun maan kaupungissa Eskişehirissä vuonna 2013. Edustajaksi valittiin bändi nimeltä Manerva kappaleella "Sen, Ben, Biz". Turkvision laulukilpailun semifinaalissa Manerva pääsi jatkoon ja sijoittui finaalissa kuudenneksi 187 pisteellä.


title: Turkki Turkvision laulukilpailussa

text: 20. heinäkuuta 2014 ilmoitettiin että Turkki osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Funda Kiliç kappaleella "Hoppa". Kilpailun semifinaalissa Kiliç sai 199 pistettä, sijoittui toiseksi ja pääsi finaaliin. Finaalissa hän sai 128 pistettä ja sijoittui viimeiseksi.


title: Turkki Turkvision laulukilpailussa

text: Turkki osallistui myös vuoden 2015 kilpailuun, joka järjestettiin Istanbulissa. Edustajaksi valittiin Görkem Durmaz kappaleella "Hirçin sular". Finaalissa Durmaz sai 175 pistettä ja sijoittui kolmanneksi.


title: Viivi Avikainen

text: Viivi Maria Kristiina Avikainen (s. 7. syyskuuta 1987 Mikkeli) on suomalainen aitajuoksija ja moniottelija, joka edustaa Lahden Ahkeraa.


title: Viivi Avikainen

text: Kalevan kisoista Avikainen on saavuttanut pronssia 100 metrin aitajuoksusta vuonna 2017. Sisäratojen SM-kilpailuista hän on saavuttanut viisiottelusta hopeaa vuonna 2010 sekä pronssia vuosina 2013 ja 2015.


title: Viivi Avikainen

text: Ennätyksikseen Manninen on juossut 60 metrillä 7,85 (hallissa), 100 metrillä 12,39, 200 metrillä 26,38, 400 metrillä 64,85 (hallissa), 60 metrin aidoissa 8,32 (hallissa) ja 100 metrin aidoissa 13,32. Seitsenottelussa hänen ennätyksensä on 4795 pistettä ja viisiottelussa hallissa 3722 pistettä.


title: Vasas SC

text: Vasas Sport Clubja eli Vas-és Fémmunkások Sport Clubja on unkarilainen urheiluseura Budapestin kaupungista. Seuralla on toimintaa monissa lajeissa, kuten jalkapallossa, koripallossa, käsipallossa ja miekkailussa. Seuran jalkapallojaosto pelaa Unkarin korkeimmalla sarjatasolla OTP Bank Ligassa, jonka mestaruuden seura on voittanut kuudesti. Tämä on tapahtunut kausina 1957, 1961, 1962, 1965, 1966 ja 1977.


Karsinnat jalkapallon Euroopan-mestaruuskilpailuihin 2020 käynnistyvät maaliskuussa 2019. Karsintoihin osallistuvista 55 UEFA:n maajoukkueesta 24 etenee lopputurnaukseen, joka järjestetään kesällä 2020. Karsinnat ovat sidoksissa UEFA Nations Leaguen kauteen 2018–2019, josta on myös mahdollista edetä lopputurnaukseen. Kosovo osallistuu karsintoihin ensimmäistä kertaa.


title: Karsinnat jalkapallon Euroopan-mestaruuskilpailuihin 2020

text: Kaikki 55 UEFA:n jäsenmaata voivat osallistua karsintoihin. Joukkueet jaetaan 10 lohkoon, joista viidessä pelaa viisi joukkuetta ja lopuissa kuusi.


title: Aegukga

text: Aegukga voi tarkoittaa seuraavia:


title: Ukraina Turkvision laulukilpailussa

text: Ukraina on osallistunut Turkvision laulukilpailuun kolme kertaa, vuonna 2013, 2014 ja 2015.


title: Ukraina Turkvision laulukilpailussa

text: Ukraina osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Fazile Ìbraimova kappaleella "Elmalim" (Элмалым). Turkvision laulukilpailun semifinaalissa Ìbraimova pääsi jatkoon ja sijoittui finaalissa kolmanneksi 200 pisteellä.


title: Ukraina Turkvision laulukilpailussa

text: Ukraina osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Natali Deniz kappaleella "Sän benim". Kilpailun semifinaalissa Deniz sai 148 pistettä, jäi sijalle 23 eikä päässyt finaaliin.


title: Ukraina Turkvision laulukilpailussa

text: Ukraina osallistui myös vuoden 2015 kilpailuun, joka järjestettiin Turkin Istanbulissa. Edustajaksi valittiin Anna Mitioglo kappaleella "Baaşla bana". Finaalissa Mitioglo sai 148 pistettä ja sijoittui kolmanneksitoista.


title: Ukraina Turkvision laulukilpailussa

text: Ukraina osallistuu uudelleen vuoden 2017 kilpailuun, joka järjestetään Astanassa, Kazakstanissa. Edustajaksi on valittu Natalia Papazoglou kappaleella "Tikenli Yol".


title: Kansojen liiga 2018–2019

text: Kansojen liiga 2018–2019 on kansainvälisen jalkapalloturnauksen Kansojen liigan ensimmäinen kausi. Kansojen liigaan osallistuu 55 UEFA:n jäsenmaiden maajoukkuetta. Turnauksesta neljä joukkuetta etenee jalkapallon Euroopan-mestaruuskilpailuihin 2020. Kansojen liigan lohkovaihe pelataan syyskuusta marraskuuhun 2018 ja lohkovoittajien turnaus kesäkuussa 2019.